
På  forsiden: 

De  unge  sidste  dages  hellige  i  Haag 
Stav  i  Holland  mener,  at  det  at  deltage 

i  seminarprogrammet  og  at  holde 

sammen  er  vigtige  faktorer,  når  man  vil 

opnå  og  bevare  et  vidnesbyrd. 

Omslagets  bagside,  øverst: 

Jeanette  Kleijweg,  15. 

Nederst:  Dennis  Kat,  13. 

Se  »Vækst  i  Holland«,  side  34. 

Foto:  Brian  K.  Kelly  og 

Marvin  K.  Gardner. 

Børnestjernens  forside: 

Jesus  kaldes  »den  gode  hyrde,« 

fordi  han  kender  hver  eneste  af  os  og 

elsker  os,  ligesom  en  hyrde  kender  og 

elsker  sine  får.  Jesus  kendes  også  ved 

mange  andre  dejlige  navne.  Prøv 

om  du  kan  komme  i  tanker  om 

nogle  af  dem,  inden  du  slår 

op  på  side  5  og  læser 

»Ved  disse  navne«. 

(Den  gode  hyrde,  maleri 

af  Del  Parson). 

FAMILIEMÅL 

Min  familie  og  jeg  værdsætter  Liahona 
(spansk),  fordi  det  indeholder  artikler  for 
alle  familiens  medlemmer.  Hver  eneste  dag 
er  det  med  til  at  få  vores  kundskab  og  vid- 
nesbyrd om  evangeliet  til  at  vokse. 

Jeg  siger  udtrykkeligt  hver  dag,  fordi  vi 
har  sat  os  som  mål  at  læse  en  artikel  om 
dagen.  Når  min  mand  kommer  hjem  fra 
arbejde,  samles  familien  i  bøn  og  takker 
vor  himmelske  Fader,  fordi  vi  atter  kan 
være  sammen  efter  dagens  forskellige 
gøremål.  Vi  beder  ham  derefter  om  at 
hjælpe  os  til  bedre  at  forstå  den  artikel, 
som  vi  har  valgt  den  dag.  Det  er  op' 
muntrende  at  se  den  iver  og  begejstring, 
som  vore  børn  lægger  i  denne  aktivitet. 

Susana  Mendoza 

Ramona  Ward 

Hemet  Stav,  Californien 

GODE  LØSNINGER 

Vi  læser  Der  Stem  (tysk)  som  familie,  og 
jeg  gemmer  hvert  eneste  eksemplar,  så  vi 
kan  slå  op  i  det  senere.  Tidsskriftet  giver 
os  gode  løsninger  på  vores  problemer. 

Vi  er  også  glade  for  børnesiderne,  og 
vores  datter  samler  på  dem. 

Ruth  Gysler 
Winterthur  Ward 
Zurich  Stav,  Schweiz 

GIVER  INSPIRATION 


Jeg  har  været  fast  læser  af  Liahona  (en- 
gelsk) siden  min  dåb  for  ti  år  siden. 


Tidsskriftet  styrker  mit  vidnesbyrd  og 
inspirerer  mig,  når  jeg  læser  om  hellige  i 
andre  lande.  Somme  tider  føles  det  som 
om,  jeg  følger  dem  i  deres  hverdag. 

Alvaro  R.  Tadia 
Catbalogan  Første  Gren 
Catbalogan  Distrikt,  Filippinerne 

HJÆLP  I  RETTE  TID 


Lige  siden  jeg  blev  døbt  i  1975,  har  jeg 
abonneret  på  det,  jeg  betragter  som 
et  værdifuldt  »orakel«,  nemlig  Liahona 
(spansk).  Det  har  opmuntret  mig,  når  jeg 
var  tynget  af  sorger  eller  bekymringer.  Ofte 
har  det  hjulpet  mig  i  rette  tid,  når  jeg  har 
skullet  belære  mine  børn  og  søge  at  føre 
dem  nærmere  til  Frelseren. 

Claudio  Navarrete  G. 

Limache  Ward 

Villa  Alemana  Stav,  Chile 

STOR  INDFLYDELSE 


Jeg  vil  gerne  udtrykke  min  taknemlighed 
for  de  værdifulde  belæringer,  som  vi  mod- 
tager hver  måned  i  alle  tiders  tidsskrift.  Jeg 
er  sikker  på,  at  artiklerne  øver  en  stor  ind- 
flydelse på  mange  sidste  dages  helliges  liv. 
Jeg  ved,  at  det  har  hjulpet  mig  meget. 

I  år  har  jeg  i  særdeleshed  følt  mig  styr- 
ket i  min  kaldelse  som  seminarlærer  ved  at 
læse  om  den  kærlighed  til  evangeliet,  som 
folk  i  andre  lande  udviser.  Det  gør  indtryk 
på  mig  at  læse  om  undervisere,  som 
omhyggeligt  underviser  Zions  ungdom  i 
deres  hellige  ansvar.  Artiklerne  om  unge 
sætter  et  godt  eksempel  for  min  elever. 

Estrella  de  la  Nube  Barzallo 

Azogues  Gren 

Cuenca  Distrikt,  Ecuador 

BUDSKAB  FRA  DET  FØRSTE  PRÆSIDENTSKAB 


Helligåndens 
gave  —  en  sikker 


•      • 


vejviser 


Præsident  James  E.  Faust 

Andenrådgiver  i  Det  Første  Præsidentskab 


å  er  det  atter  forår  på  den  nordlige  halvkugle.  Hele  naturen  er  i 
bevægelse.  Græsset  gror.  Bladene  spirer.  Frugttræerne  skal  til  at 
stå  i  blomst.  Der  bliver  født  små  lam.  Blomsterne  skyder  op.  Snart 

kan  vi  fejre  påske  og  sammen  med  hele  den  kristne  verden  glæde  os  over 

Frelserens  opstandelse  fra  døden  og  graven. 

TALSMANDEN 


Det  var  en  gribende  begivenhed,  da  Frelseren  for  mange  hundrede  år  siden 
førte  sine  disciple  ind  i  Getsemane  Have  for  sidste  gang.  Jesus  var  klar  over 
den  frygtelige  pine,  som  ventede  ham.  Han  udbrød  forpint:  »Min  sjæl  er 
fortvivlet  til  døden.  Bliv  her  og  våg«  (Mark  14:34).  Han  var  rede  til  den 
usigelige  lidelse. 

De  elleve  apostle  kunne  formentlig  fornemme  -  men  ikke  forstå  -  at  no- 
get betydningsfuldt  var  i  vente.  Jesus  havde  talt  om  at  forlade  dem.  De  vid- 

Helligåndens  gave  ... 
modtages  efter  dåben 
ved  håndspålæggelse  af 
dem,  der  har  myndighed 
dertil  ...  De,  der  besidder 
Helligåndens  gave,  kan 
opnå  større  lys  og 
vidnesbyrd. 


FOTO:  STEVE  BUNDERSON 


ste,  at  Mesteren,  som  de  elskede  og  stolede  på,  skulle  rej- 
se et  eller  andet  sted  hen,  men  hvorhen  vidste  de  ikke. 
De  havde  hørt  ham  sige:  »Jeg  vil  ikke  efterlade  jer  fader- 
løse ...  Men  Talsmanden,  Helligånden,  som  Faderen  vil 
sende  i  mit  navn,  han  skal  lære  jer  alt  og  minde  jer  om 
alt,  hvad  jeg  har  sagt  til  jer«  (Joh  14:18,  26). 

Det  er  denne  Talsmand,  som  jeg  gerne  vil  tale  om.  Jeg 
gør  det,  fordi  jeg  føler  mig  overbevist  om,  at  der  nu, 
mere  end  nogensinde,  er  brug  for  guddommelig  hjælp  i 
vores  liv.  Jeg  ønsker  at  vidne  for  jer,  at  vi  ved 
Helligåndens  gave  og  kraft  kan  vide,  hvad  vi  skal  gøre, 
og  hvad  vi  ikke  skal  gøre  for  at  opnå  glæde  og  fred  i 
vores  liv. 

GUDS  ÅND 


Ældste  LeGrand  Richards  fra  De  Tolv  Apostles  Kvorum 
sagde:  »Vi  må  ...  forstå,  at  Helligånden  er  det  redskab, 
gennem  hvilken  Gud  og  hans  Søn,  Jesus  Kristus,  med- 
deler sig  til  mennesker  på  jorden«  (Et  stort  og  forunderligt 
værk,  1963,  side  116).  Alle  mennesker  oplyses  af  Guds 
And  eller  Kristi  Lys,  til  tider  kaldet  samvittigheden.  Job 


Helligåndens  trøstende  indflydelse  kan  være  hos  os  24 
timer  i  døgnet;  både  når  vi  arbejder,  leger  og  hviler. 
Dens  styrkende  indflydelse  kan  være  med  os  år  ud  og 
år  ind. 


erklærede:  »Men  det  er  den  ånd,  som  er  i  mennesket, 
den  almægtiges  ånde,  der  giver  dem  indsigt«  Qob  32:8). 

o 

Det  er  den  Guds  And,  som  udgår  fra  Guddommen. 
Denne  Guds  kraft  er  det  middel,  hvorved,  som  præsi- 
dent Joseph  F.  Smith  sagde,  »ethvert  menneske  (bliver) 
oplyst,  den  ugudelige  såvel  som  den  gode,  den  intelli- 
gente og  den  uvidende,  den  høje  og  den  lave,  en- 
hver i  overensstemmelse  med  sin  evne  til  at  modtage  ly- 
set« (Evangeliske  Eærdomme,  side  52;  se  også  L&lP  88:3- 
13). 

HELLIGÅNDENS  GAVE 


Helligåndens  gave  derimod  adskiller  sig  fra  Guds  Ånd, 
ved  at  den  ikke  gives  til  alle  mennesker.  Helligåndens 
betjening  er  begrænset,  hvis  man  ikke  har  modtaget 

Helligåndens  gave.  Profeten  Joseph  Smith  belærte,  at 
»der  er  forskel  mellem  den  Helligånd  og  den  Helligånds 
gave«  (Profeten  Joseph  Smiths  Lærdomme,  side  238). 
Mange  uden  for  Kirken  har  modtaget  åbenbaring  fra 
Helligånden,  som  har  overbevist  dem  om  evangeliets 
sandhed.  Kornelius,  såvel  som  mange,  der  var  tilstede  på 
pinsedagen,  modtog  Helligånden,  inden  de  blev  døbt  (se 
ApG  2:142;  10:30-44).  Det  er  ved  denne  kraft,  at  de, 
der  søger  efter  sandheden,  opnår  et  vidnesbyrd  om 
Mormons  Bog  og  evangeliets  principper. 

Helligåndens  gave  modtages,  når  man  har  omvendt 
sig  og  gjort  sig  værdig.  Den  modtages  efter  dåben  ved 
håndspålæggelse  af  dem,  der  har  myndighed  dertil.  På 
pinsedagen  sagde  Peter  til  dem,  der  før  var  blevet  rørt  af 
Helligånden: 

»Omvend  jer  og  lad  jer  døbe  i  Jesu  Kristi  navn  til 
jeres  synders  forladelse,  så  skal  I  få  Helligånden  som 
gave«  (ApG  2:38).  De,  der  nyder  Helligåndens  gave, 
kan  opnå  større  lys  og  vidnesbyrd.  Helligånden  bærer 
vidnesbyrd  om  sandheden  og  indgyder  sjælen  en  så 
stærk  vished  om  Gud  Faderens  og  Sønnen  Jesu 
Kristi  eksistens,  at  ingen  jordisk  magt  eller  myndighed 
kan  fratage  vedkommende  den  viden  (se  2  Nephi 
31:18). 

EN  SIKKER  VEJVISER 

Mormons  Bog,  Bibelen  og  andre  skrifter,  samt  råd  fra 
levende  profeter,  giver  os  korrekte  standarder  for  ad- 
færd. Derudover  er  Helligåndens  gave  en  sikker  vejviser 
som  samvittighedens  stemme  og  som  et  moralsk  kompas. 
Denne  vejviser  er  noget  personligt.  Den  tager  aldrig  fejl. 
Den  svigter  aldrig.  Men  vi  må  lytte  til  den  for  at  undgå 
de  rev,  som  vil  sende  vores  liv  ned  i  ulykkens  og  tvivlens 
dyb. 

Vi  har  brug  for  en  sikker  vejviser,  fordi  mange  af  de 
standarder,  værdier,  løfter  og  forpligtelser,  som  har  været 


med  til  at  bevare  vores  åndelighed,  selvværd  og 
anstændighed,  lidt  efter  lidt  er  blevet  angrebet  og 
forkastet.  Jeg  taler  blandt  andet  om  værdier  som 
kyskhed,  respekt  forældre  imellem,  troskab  i  ægteskabet 
og  lydighed  mod  Guds  love  -  såsom  helligholdelse  af 
sabbatten  -  som  er  blevet  svækket,  om  ikke  helt  knust. 
Samfundet  er  blevet  ført  på  vildspor. 

DET  ONDE  ACCEPTERES  OFTE  GRADVIST 

Thomas  R.  Rowan  har  sagt  følgende  om  sænkelsen  af 
standarderne  i  fjernsynet:  »Forfatteren  og  kommenta- 
toren Malcolm  Muggeridge  fortalte  engang  en  historie 
om  nogle  frøer,  som  blev  kogt  ihjel,  uden  at  de  gjorde 
noget  for  at  undgå  det.  Og  hvorfor  gjorde  de  ikke  det? 
Fordi  vandet  var  lunkent,  da  de  blev  hældt  i  gryden. 
Temperaturen  blev  så  langsomt  øget.  Vandet  var  varmt, 
så  blev  det  en  smule  varmere  og  så  lidt  varmere,  og  så- 
dan fortsatte  det.  Forandringen  skete  så  gradvist,  næsten 
umærkeligt,  at  frøerne  tilpassede  sig  til  det  nye  miljø, 
lige  indtil  det  var  for  sent.  Mr.  Muggeridge  pointe  gik 
ikke  på  frøer,  men  på  os  og  på  den  måde,  hvorpå  vi  ac- 
cepterer det  onde,  så  længe  det  ikke  kommer  som  et 
chok,  der  slynges  pludseligt  i  hovedet  på  os.  Vi  har  ten- 
dens til  at  godtage  noget  moralsk  forkert,  hvis  det  kun  er 
en  kende  værre  end  noget,  som  vi  allerede  har  godtaget« 
(National  Press  Club  Forum). 

Denne  gradvise  forandring  blev  forudsagt  af  de 
gamle  profeter.  Nephi  fortæller  os,  at  menneskenes 
hjerter  ville  blive  opirrede  »til  vrede  mod  det,  der  er 
godt.  Og  andre  vil  han  berolige  og  neddysse  i  vellystig 
sikkerhed,  så  at  de  vil  sige:  Alt  er  vel  i  Zion,  ja,  Zion 
trives,  alt  er  vel;  og  således  bedrager  djævelen  deres 
sjæle  og  leder  dem  omhyggeligt  ned  til  helvede«  (2 
Nephi  28:20-21). 

Det  har  altid  grebet  mig,  at  menneskene  føres 
omhyggeligt  ned  til  helvede. 

Alexander  Pope  udtrykt  lignende  tanker  om  det,  at 
godtage  det,  der  er  ondt: 

Last  er  så  forfærdelig  at  skue, 

at  blot  synet  får  os  til  at  grue. 

Men  spøger  hun  for  tit  i  vores  sind, 

giver  vi  efter  og  lukker  hende  ind 

(An  Essay  on  Man,  epistel  2,  linje  217-220). 

HELLIGÅNDEN  KAN  STYRKE  OS 


Helligåndens  gave  vil  tilskynde  os  til  at  modstå  fristelse 
ved  at  minde  os  om  evangeliets  lov,  netop  som  vi  står 
over  for  fristelsen.  B.  H.  Roberts  sagde:  »Ved  at  have 
Helligånden  som  vejleder  i  fristelsens  stund  ...  kan  vi 
efterleve  Guds  love«  (The  Gospel:  An  Exposition  of  Its 
First  Principles  and  Mans  Relationship  to  Deity,  10. 
udgave,  Salt  Lake  City:  Deseret  Book  Company,  1965, 
side  191492). 

Jeg  vil  gerne  gøre  de  unge  opmærksomme  på 
Helligåndens  gave,  denne  særlige,  ophøjede  gave,  som 
alle  kan  få  del  i.  Denne  Talsmand  er  en  ånd  og  medlem 
af  Guddommen.  Lære  &  Pagter  forklarer,  hvorfor 
Helligånden  er  en  ånd:  »Faderen  har  et  legeme  af  kød  og 
ben,  lige  så  følbart  som  et  menneskes.  Ligeså  har 
Sønnen.  Men  den  Helligånd  har  ikke  et  legeme  af  kød 
og  ben,  men  er  en  person,  der  består  af  ånd.  Om  dette 
ikke  var  tilfældet,  kunne  den  Helligånd  ikke  bo  i  os« 
(L&P  130:22). 

Helligåndens  gave  berettiger  et  menneske,  som  ønsker 
det  og  er  værdig  dertil,  til  at  nyde  »Helligåndens  kraft  og 
sandhedens  lys«  (Evangeliske  Lærdomme,  side  51). 

Den  styrkende  Helligånd  kan  være  hos  os  24  timer  i 
døgnet;  når  vi  er  på  arbejde,  når  vi  leger,  når  vi  hviler  os. 
Dens  styrkende  indflydelse  kan  være  med  os  år  ud  og  år 
ind.  Den  opbyggende  indflydelse  kan  være  med  os  i  sorg 
og  glæde,  når  vi  jubler,  så  vel  som  når  vi  sørger. 


TALSMANDEN  BRINGER  FRED 

Jeg  tror,  at  Helligånden  er  den  største  garant  for  indre 
fred  i  denne  usikre  verden.  Den  kan  være  mere  bevidst- 
hedsudvidende og  kan  indgyde  os  større  velbefindende 
end  noget  kemisk  eller  andet  jordisk  stof.  Den  beroliger 
nerverne  og  indgyder  fred  i  sjælen.  Denne  Talsmand  kan 
være  hos  os,  når  vi  søger  at  forbedre  os.  Den  kan  være 
en  kilde  til  åbenbaring,  som  vil  advare  os  om  forestående 
farer  og  hjælpe  os  til  at  undgå  fejltagelser.  Den  kan 
styrke  vores  naturlige  sanser,  så  vi  kan  se  klarere,  høre 
tydeligere  og  huske  det,  som  vi  skal  huske.  Det  er  en 
måde  at  øge  vores  glæde  på. 

Ånden  -  Helligånden  -  vil  hjælpe  os  med  at  overvin- 
de vores  usikkerhed.  Den  kan  for  eksempel  lære  os  at 
tilgive.  Der  kommer  en  tid,  hvor  mennesker  må  stræbe 
videre  og  søge  højere  mål  i  stedet  for  at  lade  sig  tynge  af 
mindet  om  en  krænkelse  eller  uretfærdighed.  At  dvæle 
ved  gamle  forurettelser  virker  hæmmende  på  Ånden. 
Det  skaber  ikke  fred. 

ET  BEKRÆFTENDE  VIDNE 


Helligånden  vil  også  hjælpe  os  med  at  løse  troskriser. 
Helligånden  kan  være  et  bekræftende  vidne,  som 
bekræfter  himmelske  anliggender.  Gennem  denne  Ånd 
vil  en  stærk  kundskab  indgydes  i  ens  sind,  og  man  vil 
mærke  al  tvivl  og  usikkerhed  forsvinde. 

Apostlen  Paulus  sagde:  »For  Guds  rige  er  ikke  mad  og 
drikke,  men  retfærdighed  og  fred  og  glæde  i  Helligån- 
den« (Rom  14:17).  Et  andet  sted  tilføjede  han,  at  de 
ægte  hellige  er  »et  tempel  for  Helligånden«  (1  Kor  6:19). 

HELLIGÅNDENS  BESEGLENDE  KRAFT 


Jeg  vil  gerne  sige  et  par  ord  om  forjættelsens  Helligånd, 
som  er  Helligåndens  beseglende  og  bekræftende  kraft. 


STJERNEN 


FOTO:  STEVE  BUNDERSON 


Når  den  evige  ægteskabspagt ...  besegles  af 
forjættelsens  Helligånd,  kan  det  bogstaveligt  åbne 
for  himlens  sluser,  så  store  velsignelser  tilflyder  det 
ægtepar,  som  søger  disse  velsignelser. 


At  få  en  pagt  eller  ordinanse  beseglet  af  forjættel- 
sens Helligånd  er  en  overenskomst  gennem  hvilken 
de  iboende  velsignelser  opnås,  forudsat  at  de,  der 
søger  velsignelsen,  er  oprigtige  og  trofaste  (se  L&lP 
76:50-54). 

Når  for  eksempel  den  evige  ægteskabspagt,  som  er 
den  højeste  evangeliske  ordinanse,  besegles  af  forjæt- 
telsens Helligånd,  kan  det  bogstaveligt  åbne  for  himlens 
sluser,  så  rige  velsignelser  tilflyder  de  ægtepar,  som  søger 
disse  velsignelser.  Sådanne  ægteskaber  bliver  rige,  sunde 
og  hellige.  Skønt  hver  enkelt  ægtefælle  kan  bevare  sin 
egen  identitet,  kan  de  i  deres  pagt  blive  som  to  vin- 
ranker, der  ubrydeligt  snor  sig  om  hinanden.  Hver  af 
dem  sætter  ægtefællen  før  sig  selv. 

En  af  de  store  velsignelser,  som  opnås  gennem 
Helligånden,  er,  at  alle  de  pagter,  løfter,  eder  og  evner, 


som  vi  modtager  gennem  evangeliets  ordinanser  og  vel- 
signelser, ikke  alene  bekræftes,  men  også  besegles  ved 
forjættelsens  Helligånd.  Dog  kan  denne  besegling  brydes 
ved  uretfærdighed.  Det  er  også  vigtigt  at  huske,  at  hvis 
et  menneske  søger  at  bedrage  sig  til  en  velsignelse, 
»så  bliver  velsignelsen  ikke  beseglet,  uden  hensyn  til 
den  udøvendes  retskaffenhed  og  myndighed«  (Jo- 
seph Fielding  Smith,  Lærdomme  om  Frelse,  bind  2,  side 
87). 

At  få  en  pagt  eller  ordinanse  beseglet  af  forjættelsens 
Helligånd  vil  sige,  at  overenskomsten  er  bindende  på 
jorden  og  i  himlen. 

»JEG  VIL  IKKE  EFTERLADE  JER  FADERLØSE« 

Det  er  altid  opløftende  at  høre  om  bønner,  der  bliver 
besvaret,  og  om  mirakler,  der  sker  for  dem,  der  trænger 
mest  til  dem.  Men  hvad  med  de  ædle  og  trofaste  sjæle, 
som  ikke  modtager  mirakler,  og  hvis  bønner  ikke 
besvares  sådan,  som  de  gerne  ville  have?  Hvor  får  de 
trøst?  Frelseren  har  sagt  følgende  om  verden:  »Jeg  vil 
ikke  efterlade  jer  faderløse;  jeg  kommer  til  jer  ...  Men 

Talsmanden,  som  er  Helligånden  ...  (vil)  Faderen  ... 
sende  i  mit  navn«  (Joh  14:18,  26). 

Kort  sagt  er  Helligåndens  gave  en  øget  åndelig  kraft, 
som  gør  det  muligt  for  dem,  der  er  berettiget  til  at  mod- 
tage den,  at  opnå  større  kundskab  og  i  højere  grad  at 
nyde  Guddommens  indflydelse. 

JOSEPHS  RÅD  TIL  BRIGHAM  YOUNG 

Under  Brigham  Youngs  vidunderlige  oplevelse  i  februar 
1847,  hvor  profeten  Joseph  Smith  viste  sig  for  ham  i  en 
drøm  eller  et  syn,  tryglede  Brigham  om  at  få  lov  til  at 
blive  genforenet  med  profeten.  Brigham  Young  spurgte 
profeten,  om  han  havde  et  budskab  til  Brødrene. 
Profeten  sagde: 

»Sig  til  folket,  at  de  skal  være  ydmyge  og  trofaste  og 
sørge  for  at  bevare  Herrens  Ånd,  så  vil  den  lede  dem  på 
rette  vej.  Tag  jer  i  agt,  at  I  ikke  afviser  den  sagte  røst. 
Den  vil  lære  jer,  hvad  I  skal  gøre,  og  vise  jer,  hvor  I  skal 
tage  hen.  Den  vil  frembyde  rigets  frugter.  Sig  til  brø- 
drene, at  de  skal  lade  deres  hjerte  være  åbne  for  overbe- 
visning, så  de,  når  Helligånden  kommer  til  dem,  vil  være 
beredt  på  at  modtage  den.« 

Profeten  gav  endvidere  Brigham  Young  følgende  råd: 
»De  kan  skelne  Herrens  Ånd  fra  alle  andre  ånder,  for 
den  vil  hviske  fred  og  glæde  til  deres  sjæl.  Den  vil  fjerne 
ondsindethed,  had,  stridbarhed  og  enhver  form  for  ond- 
skab fra  deres  hjerte,  så  de  kun  vil  ønske  at  gøre  godt, 
frembringe  retfærdigheds  gerninger  og  opbygge  Guds 
rige«  (Manuscript  History  of  Brigham  Young,  1846-1847, 
samlet  af  Elden  J.  Watson,  Salt  Lake  City,  1971,  side 
529). 

EN  KONSTANT  LEDSAGER 


gjorde,  så  kan  Helligånden  dog  være  vores  Talsmand  og 
vejviser. 

Jeg  vidner  for  jer,  at  vi  modnes  åndeligt  gennem 
Helligåndens  vejledning,  og  vores  selvværd,  fællesskabs- 
følelse og  identitet  styrkes.  Jeg  vidner  endvidere  om,  at 
jeg  hellere  ville  have,  at  mennesker  kunne  nyde 
Helligåndens  nærhed  end  noget  andet,  for  den  Ånd  vil 
lede  dem  til  lys  og  sandhed  og  ren  intelligens,  som  kan 
føre  dem  tilbage  til  Guds  nærhed. 

Jeg  beder  til,  at  Herrens  løfte  vil  blive  opfyldt  for  en- 
hver af  os,  nemlig  at  »Den  Helligånd  skal  være  (vores) 
stadige  ledsager,  og  (vores)  scepter  retfærdighedens  og 
sandhedens  uforanderlige  scepter,  og  (vores)  herre- 
dømme skal  være  et  evigt  herredømme,  og  det  skal  uden 
tvang  tilflyde  (os)  fra  evighed  til  evighed«  (L&P 
121:46).  □ 


Når  vi  i  dette  liv  ikke  kan  leve  i  Frelseren  nærhed,  sådan 
som  Simon  Peter,  Johannes,  Maria,  Martha  og  andre 


FORSLAG  TIL  SAMTALEEMNER 
FOR  HJEMMELÆRERNE 

1.  Vi  har  brug  for  en  sikker  vejviser,  fordi  mange  stan- 
darder og  værdier,  som  har  opretholdt  anstændighe- 
den i  samfundet,  er  blevet  forkastet. 

2.  Den  sikre  vejviser  er  Helligåndens  gave  og  kraft. 

3.  Gennem  Helligåndens  gave  kan  vi  vide,  hvad  vi  skal 
gøre  eller  ikke  gøre  for  at  opnå  glæde  og  fred.  Vi  kan 
blive  tilskyndet  til  at  undgå  fristelse,  blive  advaret  om 
forestående  farer,  få  styrket  vores  naturlige  sanser  og 
få  hjælp  til  at  overvinde  vores  usikkerhed  og  løse 
vores  troskriser. 

4-  Når  vi  modnes  åndeligt  under  Helligåndens  vejled- 
ning, vil  vores  selvværd,  fællesskabsfølelse  og  iden- 
titet styrkes. 

HAN  ER  JESUS  KRISTUS,  DER  GIVER  OS  ÅNDELIG  GENFØDSEL 

OG, FYSISK  OPSTANDELSE. 
GENNEM  HAM  KAN  DU  BLIVE  RENSET  OG  HELBREDT 

(SE  JOH  11:2^5 

Den  levende  profets  ord 

Råd  og  vejledning  fra  præsident  Gordon  B.  Hinckley 


DET  STØRSTE  AF  ALLE  MIRAKLER 

»Jeg  har  set  mange  mirakler  i  min  tid,  mine  kære  brødre 
og  søstre.  Men  jeg  tror,  at  det  største  af  alle  mirakler  er 
den  forandring,  som  sker  i  et  menneskes  liv,  når  det  an- 
tager Jesu  Kristi  gengivne  evangelium  og  søger  at 
efterleve  det.  Hvor  er  jeg  dog  taknemlig  for  Jesu 
Kristi  gengivne  evangeliums  mange  mirakler. 
Det  er  i  sandhed  et  stort  og  forunderligt 
værk,  som  den  Almægtige  har  udført  til 
gavn  for  sine  sønner  og  døtre.«1 


AT  LÆRE  FRELSEREN  AT  KENDE 

»Tilføj   vore   unges   liv  mere   åndelighed   ... 
Fremelsk  i  et  hvert  (ungt  menneskes)  hjerte 
en  fornemmelse  for  hans  eller  hendes  forhold  til 
Herren,  mens  vedkommende  lærer  denne  verdens 
Frelser  nærmere  at  kende  ved  at  høre  om  Forløserens 
forsoning,  gennem  hvilken  det  er  muligt  for  os  alle  at 
opnå  evigt  liv.«2 

VÆRDIGHED  OG  RETFÆRDIGHED 

»En  af  mine  bekymringer  er,  at  ikke  nok  af  vores 
medlemmer  gør  en  indsats  for  at  få  en  tempelanbefaling, 
der  er  et  symbol  på  deres  værdighed  og  deres  retfærdige 
ønsker  ... 

Sabbatten  er  en  storslået  lejlighed  til  at  lære  din  fami- 
lie at  klæde  sig  lidt  fint  på.  Det  er  også  meget  vigtigt  at 
studere  skrifterne  ... 

Hold  jer  fra  pornografi!  Sky  det  som  pesten.  Det  er  en 
nedbrydende  sygdom.  Man  bliver  afhængig  af  det. 
Mennesker  gribes  af  det  og  fastholdes,  så  de  knap  kan 
give  slip  igen  ...  Disse  blade,  disse  videofilm  og  lumre  tv- 
programmer  er  ikke  noget,  I  har  brug  for.  De  vil  kun 
skade  jer.  De  gavner  jer  intet.  De  vil  knuse  jer,  hvis  I 
bliver  ved  med  at  se  dem.«3 


RÅD  TIL  DE  UNGE 

»I  er  dejlige,  unge  mennesker.  Jeg  har  sagt  det  mange 
gange  før,  vi  har  den  dejligste  generation  af  unge  men- 
nesker nogensinde  i  Kirkens  historie.  Det  tror  jeg  virke- 
lig. I  kender  evangeliet  bedre.  I  deltager  i  seminar  og 
lærer  der  om  det,  der  hører  Herren  til.  I  ved  helt 
sikkert  mere  om  evangeliet,  end  dem  fra  min 
m      generation  gjorde,  da  de  var  på  jeres  alder. 
Det  er  jeg  sikker  på  ... 

Det,  I  foretager  jer  i  jeres  teenage-år,  vil 
være  med  til  at  afgøre,  hvordan  jeres  liv  vil 
forme    sig,    når    I    er    i    trediverne    eller 
fyrrerne.«4 

I  ÆGTESKABET 

»Når  I  er  gift,  skal  I  være  fuldstændig  tro  mod  hinan- 
den. Selviskhed  er  den  største  trussel  mod  et  lykkeligt 
familieliv.  Hvis  I  vil  gøre  jeres  ægtefælles  lykke  og  velbe- 
findende til  jeres  vigtigste  opgave,  og  underordne  en- 
hver personlig  bekymring  under  det  højere  mål,  vil  i 
blive  lykkelige,  og  jeres  ægteskab  vil  vare  ved  i  evighe- 
den.«^ 

MODERSKAB 

»I  denne  tid,  hvor  flere  og  flere  kvinder  søger  ud  på  ar- 
bejdsmarkedet, er  det  fantastisk  af  og  til  at  stoppe  op  og 
erkende,  at  den  største  gerning,  som  nogen  kvinde  no- 
gensinde vil  udføre,  ligger  i  at  pleje,  undervise,  opbygge, 
opmuntre  og  opdrage  sine  børn  i  retfærdighed  og  sand- 
hed. Intet  andet  vil  kunne  måle  sig  med  det,  uanset 
hvad  det  end  måtte  være. 

Jeg  håber,  at  Kirkens  kvinder  ikke  vil  tilsidesætte 
deres  største  ansvar  til  fordel  for  et  mindre  ansvar.  Til 
denne  kirkes  mødre,  ja,  til  enhver  mor,  som  er  til  stede  i 
dag,  vil  jeg  sige,  at  efterhånden  som  årene  går,  vil  I  blive 


o 

x 
x 

O 


5 


u 

z 

X 

(— 
z: 

LU 

O 


STJERNEN 
10 


stadigt  mere  taknemlige  for  det,  I  gjorde  for  at  styre  jeres 
børns  liv  ind  på  retfærdighedens,  godhedens,  pålide- 
lighedens og  troens  vej  ... 

Jeg  vil  gerne  dele  noget  med  jer.  Da  jeg  sad  i 
Tabernaklet  ved  sidste  generalkonference  og  blev 
opretholdt  af  denne  kirkes  medlemmer,  så  jeg  for  mit 
indre  øje  et  billede  af  min  mor,  som  hun  så  ud,  da  jeg  var 
dreng.  Og  jeg  er  sikker  på,  at  hun  ikke  dengang  regnede 
med,  at  jeg  ville  blive  til  noget,  for  jeg  var  ikke  nogen 
nem  dreng  at  have  med  at  gøre.  Jeg  er  taknemlig  for,  at 
jeg  på  mine  gamle  dage  har  fået  mulighed  for  at  ære 
hendes  navn ... 

Det  har  gennem  denne  kirkes  historie  været  mød- 
rene, som  har  båret  og  videreført  troen.  Det  tror  jeg  af 
hele  mit  hjerte.«6 

NOTER 

1.  Regionalkonference  i  Vacaville/Santa  Rosa  i  Californien,  21. 
maj  1995. 

2.  Regionalkonference  i  Heber  City/Springville  i  Utah,  præste- 
dømmets lederskabsmøde,  13.  maj  1995. 

3.  Ibid. 

4.  Fireside  i  Skyline  High  Schools  seminar  i  Salt  Lake  City,  Utah, 
30.  april  1995. 

5.  Translokation  på  Brigham  Young  University  i  Provo,  Utah,  27. 
april  1995. 

6.  Regionalkonference  i  Heber  City/Springville  i  Utah,  14.  maj 
1995. 


Opstandelse 

Herrens  sejr  over  døden  er  altafgørende  for  vores  håb  om 
lykke  i  dette  liv  og  i  det  tilkommende. 


Robert  J.  Matthews 


Enhver,  der  har  overværet  en  af  sine 
kæres  begravelse,  har  fornemmet  dø- 
dens tunge  hånd,  som  hviler  på  men- 
neskeheden på  grund  af  Adams  fald.  Det  er 
på  sådanne  tidspunkter,  at  vi  fornemmer 
betydningen  af  læren  om,  at  alle,  som  dør, 
skal  opstå  fra  de  døde  med  et  udødeligt  legeme  og  leve 
videre  med  det  legeme  i  al  evighed,  uden  at  blive  gam- 
mel, lide  fysiske  smerter  og  sygdomme  eller  skulle  dø 
igen. 

Læren  om  opstandelsen  fra  de  døde  er  central  for 
Jesu  Kristi  evangelium.  Det  er  af  afgørende  betydning 
for  vores  tro,  at  vi  forstår,  hvad  skrifterne  og  Brødrene 
har  sagt  om  emnet. 

Profeten  Joseph  Smith  sagde:  »Læren  om  opstan- 
delsen fra  de  døde  og  den  evige  dom  er  nødvendig  at 
prædike  blandt  Jesu  Kristi  evangeliums  første  princip- 
per« (Profeten  Joseph  Smiths  Lærdomme,  side  176). 


I  Ezekiel  37  læser  vi  om  Ezekiels  syn  om 
dalen  med  de  tørre  knogler,  hvor  knoglerne 
»nærmede  sig  hinanden«  (vers  7),  og  folk, 
der  engang  havde  været  døde,  vaktes  til 
live  og  rejste  sig.  Herren  gav  Ezekiel  besked 
om  at  sige  følgende  til  Israels  hus:  »Mit 
folk,  jeg  åbner  jeres  grave  og  fører  jer  op  af  dem  ...  Jeg 
giver  jer  min  ånd,  så  I  bliver  levende«  (Ez  37:12,  14). 

For  de  af  os,  som  tror  på  menneskehedens  fysiske  op- 
standelse, synes  disse  skriftsteder  fra  Det  Gamle 
Testamente  tydeligt  at  henvise  til  læren  om  op- 
standelsen. Men  det  er  måske,  fordi  vi  har  den  vel- 
signelse at  have  nutidig  åbenbaring  og  Helligåndens 
gave.  Nogle  af  vores  venner  fra  andre  trossamfund,  som 
ikke  har  adgang  til  disse  kundskabskilder,  betragter  disse 
skriftsteder  som  udtryk  for  billedsprog  eller  lignelser.  De 
er  ikke  sikre  på,  om  Jesus  opstod  med  sit  fysiske  legeme, 
og  nogen  tvivler  på,  at  han  stadig  har  det  i  dag. 

DET  GAMLE  TESTAMENTE 
BELÆRER  OM  OPSTANDELSEN 

Tanken  om  en  opstandelse  fra  de  døde  er  ikke  et  ho- 
vedtema i  Det  Gamle  Testamente,  men  datidens  pro- 
feter kendte  læren  og  forkyndte  den  tydeligt. 

For  eksempel  fandt  Job  håb  i  visheden  om,  at  hans 
slidte  legeme  skulle  fornys,  og  at  han  i  legemet  skulle  se 
Gud.  Job  vidste,  at  fordi  Forløseren  levede,  skulle  han 
også  leve  efter  døden  (se  Job  19:25-27). 


DET  NYE  TESTAMENTE 
BELÆRER  OM  OPSTANDELSEN 

Selv  Frelserens  disciple  havde  svært  ved  at  tro  på  Jesu 
opstandelse,  da  de  første  gang  hørte  om  den,  skønt  han 
havde  fortalt  dem,  at  den  ville  finde  sted  og  omtalt  sig 
selv  som  »opstandelsen  og  livet«  (Joh  11:25).  Lukas 
beretter,  at  da  kvinderne  opdagede,  at  stenen  var  rullet 
væk  fra  graven,  og  Jesu  lig  var  borte,  »vidste  (de  ikke), 
hvad  de  skulle  tro«  (Luk  24:4).  To  engle  fortalte  dem,  at 

Skønt  Jesu  apostle  havde  svært  ved  at  tro,  at  han 
faktisk  var  opstået  fra  de  døde,  så  de  ham  dog  som 
opstandent  væsen.  Hans  tomme  grav  vidner  i  dag 
om,  at  han  lever. 


Jesus  var  opstået  fra  de  døde.  Kvinderne  skyndte  sig  at 
fortælle  det  til  de  1 1  apostle  og  andre,  men  »det  lød  for 
dem  som  løs  snak,  og  de  troede  ikke  kvinderne«  (vers 

11). 

Senere  samme  dag  viste  Jesus  sig  for  apostlene.  De 
troede,  at  han  var  en  ånd,  indtil  han  sagde:  »Se  på  mine 
hænder  og  fødder  -  det  er  mig.  Føl  på  mig  og  se;  en  ånd 
har  ikke  kød  og  knogler,  som  I  ser,  jeg  har«  (Luk  24:39). 
De  så,  rørte  og  hørte  ham.  »Og  da  de  af  bare  glæde 
stadig  ikke  kunne  tro,  men  undrede  sig,  spurgte  han 
dem:  'Har  I  noget  at  spise  her?'«  (vers  41).  Da  de  havde 
givet  ham  et  stykke  fisk,  overværede  de,  at  han  spiste 
det.  Men  fordi  opstandelsen  fra  de  døde  er  mirakuløs  og 
unaturlig  for  vores  jordiske  verden,  var  det  svært  for 
dem  at  tro  det,  som  de  oplevede. 

Der  kan  dog  ikke  herske  tvivl  om,  at  de  erfarede,  at 
Jesus  Kristus  var  et  opstandent  væsen  med  kød  og 
knogler.  Peter  forkyndte  med  stor  iver  Jesu  opstandelse  i 


Apostlenes  Gerninger  og  i  sine  breve  (se  ApG  1:22; 
2:32;  3:15;  4:33;  5:30-32;  1  Pet  1:3;  3:21).  Peter  og 
Johannes  forkyndte  denne  lære  så  frimodigt,  at 
præsterne  og  saddukæerne  kom  »hen  til  dem.  De  var 
fortørnede  over,  at  de  underviste  folket  og  i  Jesus  for- 
kyndte opstandelse  fra  de  døde«  (ApG  4:1-2). 

Paulus  står  ikke  tilbage  for  nogen,  når  det  gælder  om 
at  forkynde  opstandelsen.  Han  omtaler  den  i  mange  af 
sine  breve  og  giver  en  fantastisk  forklaring  i  1  Korinther, 
kapitel  15,  som  er  den  længste  og  mest  detaljerede  ud- 
talelse om  opstandelsen  i  Bibelen. 

MORMONS  BOG 
BELÆRER  OM  OPSTANDELSEN 


Vi  kan  læse  om  Jesu  død  og  opstandelse  i  Det  Nye 
Testamente.  Men  hvis  vi  gerne  vil  vide,  hvorfor  Jesu  død 
og  opstandelse  er  så  vigtige,  og  hvordan  den  berører  dig 
og  mig  personligt,  må  vi  søge  til  Mormons  Bog. 

Mormons  Bogs  formål  og  mission  er  at  vidne  om  Jesus 
Kristus.  For  at  være  et  vidne  om  Kristus  må  bogen 
belære  om  opstandelsen.  For  fem  tusinde  år  siden  åben- 
barede Herren  Mormons  Bogs  fremkomst  og  formål  til 
Enok:  »Og  jeg  skal  sende  retfærdighed  ned  fra  him- 

melen,  og  sandhed  vil  jeg  bringe  frem  ud  af  jorden  for  at 
bære  vidnesbyrd  om  min  Enbårne,  om  hans  opstandelse 
fra  de  døde,  ja,  og  også  om  alle  menneskers  opstandelse« 
(Moses  7:62). 

Læren  om  opstandelsen  forkyndes  af  alle  de  store 
profeter  i  Mormons  Bog.  Ordet  opstandelse  forekommer 
83  gange  i  Mormons  Bog,  og  vendingen  »opstå  fra 
graven«  eller  »opstå  fra  de  døde«  optræder  mindst  26 
gange. 

LEHIS  OG  JAKOBS  BELÆRINGER 

Profeten  Lehi  sagde:  »Af  hvor  stor  vigtighed  er  det  der- 
for ikke  at  kundgøre  disse  ting  for  jordens  beboere,  for  at 
de  kan  vide,  at  intet  kød  kan  bo  i  Guds  nærværelse 
uden  ved  den  hellige  Messias'  fortjenester,  barmhjer- 
tighed og  nåde;  han,  som  nedlægger  sit  liv  efter  kødet  og 
tager  det  igen  ved  Andens  kraft,  så  at  han,  som  er  den 
første,  der  skal  opstå,  må  kunne  tilvejebringe  de  dødes 
opstandelse«  (2  Nephi  2:8). 

Af  dette  skriftsted  og  flere  andre  erfarer  vi,  at  Jesus 
var  den  første,  der  skulle  opstå.  Selvom  der  i  skrifterne 
findes  beretninger  om  andre  mennesker,  som  er  blevet 
vækket  til  live,  inden  Jesu  opstandelse,  blev  disse  kun 
opvakt  til  en  jordisk  tilværelse.  Dette  bekræftes  i  Det 
Nye  Testamente  (se  Matt  27:52-53;  ApG  26:23;  1  Kor 
15:22-23;  Kol  1:18;  Åb  1:5). 

I  2  Nephi  9  forklarer  Jakob,  den  store  underviser,  i 
detaljer  nødvendigheden  af  en  opstandelse: 

»Thi  ligesom  døden  rammer  alle  mennesker,  må  der 
nødvendigvis  også  være  en  kraft  til  opstandelse  for  at 
opfylde  den  store  Skabers  nåderige  plan,  og  opstan- 
delsen må  nødvendigvis  blive  mennesket  til  del,  fordi 
det  er  faldet,  og  faldet  kom  på  grund  af  overtrædelse, 
og  da  menneskene  faldt,  blev  de  forstødt  fra  Herrens 
åsyn. 

Derfor  er  det  nødvendigt  med  en  altomfattende  for- 
soning; thi  uden  den  kunne  denne  forkrænkelighed  ikke 


iføre  sig  uforkrænkelighed,  og  den  første  dom,  som  kom 
over  mennesket,  måtte  nødvendigvis  have  varet  evin- 
deligt, og  da  måtte  dette  kød  nedlægges  for  at  rådne  op 
og  hensmuldre  i  dets  moderjord  for  ikke  mere  at  oprej- 
ses. 

O,  Guds  visdom,  nåde  og  barmhjertighed!  Thi  se, 
dersom  kødet  ikke  mere  skulle  oprejses,  så  måtte  vore 
ånder  blive  den  engel  undergivet,  som  faldt  fra  den  evige 
Guds  åsyn,  for  ikke  mere  at  oprejses,  og  blev  djævelen. 

Og  vore  ånder  måtte  være  blevet  ham  lig,  og  vi  blev 
djævle  og  en  djævels  engle,  udelukket  fra  vor  Guds  åsyn 
og  forblevet  hos  løgnens  fader  i  elendighed,  ligesom  han 
selv«  (vers  6-9). 

Adams  fald  påførte  hele  menneskeheden  en  fysisk 
død  og  en  åndelig  død  -  det  vil  sige  adskillelse  fra 
Gud;  og  mennesket  kunne  ikke  ved  egen  kraft  vende 
tilbage  til  Guds  nærhed.  Jesu  Kristi  forsoning  og  op- 
standelse forløser  alle  mennesker  fra  begge  disse  former 
for  død  og  fører  os  tilbage  til  Guds  nærhed,  så  vi  kan 
blive  dømt. 

Jakob  fortsætter:  »Og  den  død,  som  jeg  har  talt  om, 
som  er  den  åndelige  død,  skal  opgive  sine  døde,  og 
denne  åndelige  død  er  helvede;  altså  døden  og  helvede 
skal  opgive  sine  fangne  ånder,  og  graven  skal  give  sine 
fangne  legemer,  og  menneskenes  legemer  og  ånder  skal 
forenes  igen,  og  det  sker  ved  den  Israels  Helliges  op- 
standelses kraft. 

O,  hvor  stor  er  ikke  vor  Guds  plan!  Thi  på  den  anden 
side  må  Guds  paradis  opgive  de  retfærdiges  ånder  og 
graven  opgive  de  retfærdiges  legemer,  og  ånden  og  le- 
gemet skal  atter  komme  sammen  og  alle  mennesker 
blive  uforkrænkelige  og  udødelige,  thi  de  er  levende 
sjæle«  (vers  12-13). 

ABINADIS  VIDNESBYRD 


Profeten  Abinadi  påpeger,  at  den  Messias,  som  vil  tilve- 
jebringe opstandelsen  fra  de  døde,  er  ingen  ringere  end 

Jehova  selv,  verdens  Skaber.  »Og  alle  profeterne,  der  har 
profeteret  lige  siden  verdens  begyndelse,  har  de  ikke  ... 
sagt,  at  Gud  selv  skulle  komme  ned  blandt  menneskenes 
børn  og  påtage  sig  et  menneskes  skikkelse  ...  har  de  ikke 
også  sagt,  at  han  skulle  tilvejebringe  de  dødes  op- 
standelse, og  at  han  selv  skulle  blive  undertrykt  og 
plaget?«  (Mosiah  13:33-35). 

Abinadi  sagde  videre: 

»Og  dersom  Kristus  nu  ikke  var  kommet  til  verden  — 
idet  vi  taler  om  kommende  ting,  som  om  de  allerede  var 
sket  -  kunne  der  ikke  have  fundet  nogen  forløsning 
sted. 

Og  dersom  Kristus  ikke  var  opstået  fra  de  døde  eller 
havde  sønderrevet  dødens  bånd,  så  graven  ikke  skulle 
have  nogen  sejr  eller  døden  nogen  brod,  kunne  der  ikke 
have  fundet  nogen  opstandelse  sted. 

Men  der  er  en  opstandelse;  derfor  har  graven  ingen 
sejr,  og  dødens  brod  er  opslugt  i  Kristus  ... 

Selv  dette  dødelige  skal  iføres  udødelighed,  og  denne 
forkrænkelighed  skal  iføres  uforkrænkelighed«  (Mosiah 
16:6-8,  10). 

AMULEK  TALER  OM  OPSTANDELSEN 


Amulek  tilføjer  nogle  vigtige  punkter  til  vores  forståelse 
af  opstandelsen.  Om  Guds  Søn  siger  Amulek:  »Han  skal 
tage  deres  overtrædelser  på  sig,  som  tror  på  hans  navn; 
og  det  er  dem,  der  skal  have  evigt  liv,  og  frelse  kommer 
ikke  til  andre. 

Derfor  forbliver  de  ugudelige,  som  om  der  ingen  for- 
løsning havde  været  tilvejebragt  med  undtagelse  af,  at 


Frelseren  viste,  at  et  opstandent  legeme  er  et  fysisk 
legeme,  da  han  »sad  til  bords«  med  to  disciple  efter 
sin  opstandelse.  Hans  legeme  havde  også  større  evner 
end  før  (se  Luk  24:13-32). 


dødens  bånd  er  løst;  thi  den  dag  skal  komme,  da  alle 
skal  opstå  fra  de  døde  og  stå  for  Gud  og  dømmes  efter 
deres  gerninger. 

Og  der  er  en  død,  som  kaldes  en  timelig  død,  og  Kristi 
død  skal  løse  den  timelige  døds  bånd,  for  at  alle  kan 
blive  oprejst ... 

Ånden  og  legemet  skal  atter  forenes  ...  og  vi 
skal  fremstilles  for  Gud  ...  med  klar  erindring  om  al  vor 
skyld. 

Og  denne  genoprettelse  skal  blive  alle  tildelt,  både 
gamle  og  unge,  både  trælle  og  frie,  både  mænd  og  kvin- 
der, både  ugudelige  og  retfærdige;  ...  (og  de  skal)  frem- 
stilles for  Sønnen  Kristi,  Gud  Faderens  og  den 
Helligånds  domstol  ...  for  at  dømmes  efter  deres 
gerninger  ... 

Jeg  siger  dig,  at  dette  dødelige  legeme  bliver  oprejst  til 
et  udødeligt  legeme,  det  vil  sige  fra  døden,  ja,  fra  den 
første  død  til  livet,  så  det  ikke  skal  dø  mere;  ånden  forenes 
med  legemet  for  aldrig  mere  at  være  adskilt;  og  således  bli- 
ver det  hele  åndeligt  og  udødeligt,  så  det  ikke  mere  kan 
se  forkrænkelighed«  (Alma  11:40-45;  fremhævelse  tilfø- 
jet). 

Vi  lægger  især  mærke  til,  at  Amulek  siger,  at  ånden 
og  legemet  aldrig  skal  adskilles  igen.  De  kan  ikke 
reinkarneres.  Spørgsmålet  opstår  ofte:  Er  Jesus  Frelser 
for  andre  verdener?  Svaret  er  ja.  Led,  døde  og  opstod 
han  også  i  disse  andre  verdener?  Svaret  må  være  et 
nej.  Hvis  det  var  sket  et  andet  sted,  var  det  ikke  også 
sket  her.  Et  opstandent  væsen  kan  ikke  adskille  sin 
ånd  og  sin  krop,  som  skrifterne  lærer  os,  så  hvis  Jesus  var 
opstået  i  en  tidligere  verden,  kunne  han  ikke  være 
blevet  født  i  denne  verden,  ej  heller  kunne  han  være 
blevet  korsfæstet  og  opstå  igen.  Vil  fortabelsens 
sønner  opstå?  Ja.  Vil  de  lide  fysisk  død  igen?  Ikke  ifølge 
det  skriftsted,  som  vi  lige  har  læst.  De  vil  blive  ud- 
stødt fra  Guds  nærhed,  hvilket  vil  sige,  at  de  vil  lide  ån- 
delig død,  men  så  vidt  vi  ved,  kan  de  ikke  atter  lide  fysisk 
død. 

ALMAS  VIDNESBYRD 

Alma  belærte  sin  søn  om  opstandelsen,  da  han  sagde: 
»Der  er  en  tid  bestemt,  da  alle  skal  komme  frem  fra  de 
døde  ... 

Og  enten  der  bliver  en,  to  eller  tre  tidsperioder,  da 
menneskene  skal  opstå  fra  de  døde,  betyder  det  ikke  no- 
get, thi  Gud  kender  alle  disse  ting«  (Alma  40:4-5). 

Alma  sagde,  at  som  han  forstod  ordet  opstandelse, 
ville  det  sige,  at  »sjælen  skal  igen  komme  til  legemet  ... 
hvert  lem  og  led  ...  ja,  der  skal  end  ikke  gå  et  hår  af  ho- 
vedet tabt,  men  alle  ting  skal  atter  komme  til  deres  rette 
og  fuldstændige  sammensætning«  (vers  23). 

Alma  forklarede  sammenhængen  mellem  faldet,  for- 
soningen og  opstandelsen  på  følgende  måde:  »Hele 
menneskeheden  var  i  en  falden  tilstand  og  var  under- 
kastet ...  Guds  retfærdighed,  som  bestemte,  at  de  for 
evigt  skulle  forvises  fra  hans  ansigt 

Og  nådens  plan  kunne  ikke  blive  iværksat,  uden  at 
der  blev  gjort  en  forsoning;  derfor  soner  Gud  selv  for 
verdens  synder  for  at  iværksætte  nådens  plan  og  til- 
fredsstille retfærdighedens  krav,  så  Gud  kan  være  en 
fuldkommen  og  retfærdig  Gud  og  tillige  en  barmhjertig 
Gud  ... 

Og  nåden  kommer  gennem  forsoningen,  og  forsonin- 
gen tilvejebringer  de  dødes  opstandelse,  og  de  dødes  op- 
standelse bringer  menneskene  tilbage  til  Guds  ansigt  ... 
for  at  blive  dømt  efter  deres  gerninger  i  overensstem- 
melse med  loven  og  retfærdigheden«  (Alma  42:14-15, 
23). 


Og  ...  han  strakte  hånden  ud  og  talte  til  folket  og 
sagde: 

Se,  jeg  er  Jesus  Kristus,  om  hvem  profeterne  vidnede, 
at  han  skulle  komme  til  verden  ... 

Og  ...  de  kom  i  hu,  at  det  var  blevet  forudsagt  ...  at 
Kristus  skulle  vise  sig  for  dem  efter  sin  himmelfart. 

Og  Herren  talte  til  dem  og  sagde: 

Stå  op  og  kom  hen  til  mig,  så  I  kan  stikke  jeres  hæn- 
der i  min  side  og  føle  naglegabene  i  mine  hænder  og  fød- 
der, så  at  I  kan  vide,  at  jeg  er  Israels  Gud  og  hele  jordens 
Gud,  som  har  lidt  døden  for  verdens  synder. 

Og  mængden  trådte  frem  og  stak  hænderne  i  hans 
side  og  følte  arrene  efter  naglerne  i  hans  hænder  og  i 
hans  fødder  ...  og  de  så  med  deres  egne  øjne  og  følte 
med  deres  egne  hænder,  og  nu  vidste  de  med  sikkerhed 
og  bar  vidnesbyrd  derom,  at  det  var  ham,  om  hvem  pro- 
feterne havde  skrevet,  at  han  skulle  komme. 

Og  ...  (de)  råbte  ...  alle  som  med  een  stemme  og 
sagde: 

Hosianna!  Velsignet  være  den  allerhøjeste  Guds 
navn!  Og  de  faldt  ned  for  Jesu  fødder  og  tilbad  ham«  (3 
Nephi  11:8-17). 

Denne  storslåede  erklæring  om,  at  Jesus  Kristus  er 
Israels  Gud  og  har  forløst  menneskene  fra  Adams  fald  og 
er  opstået  fra  graven  og  har  tilvejebragt  en  fysisk  op- 
standelse for  alle  mennesker,  så  alle  kan  føres  tilbage  til 
Guds  åsyn,  forkyndes  klart  i  Mormons  Bog.  Det  er  bo- 
gens store  budskab. 

NUTIDIG  ÅBENBARING 


ØJENVIDNERNES  BERETNING 

I  3  Nephi  1 1  læser  vi  om  den  opstandne  Frelsers  besøg  i 
Overflødighedens  land,  hvor  han  viste  folkeskaren  sit 
legeme  og  lod  dem  føle  på  det  og  mærke,  at  det  var  en  fy- 
sisk krop.  Nephi  beretter:  »De  så  et  menneske  stige  ned 
fra  himlen  ...  og  han  kom  ned  og  stod  iblandt  dem  ... 


Den  samme  lære,  uddybet  og  tydeliggjort,  findes  i  Lære 
&  Pagter,  Den  Kostelige  Perle  og  Profeten  Joseph  Smiths 
lærdomme  samt  i  denne  uddelings  øvrige  profeters  lær- 
domme. 

I  en  gribende  tale  om  opstandelsen  i  1  Korinther 
kapitel  15  fremsætter  Paulus  dette  spørgsmål:  »Hvordan 
opstår  de  døde,  og  hvad  slags  legemer  får  de?«  (vers  35). 

Han  behandler  disse  spørgsmål  i  sin  forklaring  om  de  tre 
grader  af  herlighed  (se  versene  37-44).  Det  første 
spørgsmål  blev  besvaret  af  både  præsident  Brigham 
Young  (se  Journal  of  Discour ses,  6:275;  15:137-139)  og 
ældste  Erastus  Snow  (ibid.  25:34),  da  de  forklarede,  at 
opstandelsen  vil  blive  udført  på  samme  måde,  som  så 
meget  andet  i  riget:  gennem  de,  som  besidder  myndighe- 
den og  ved  delegering.  Ligesom  man  ikke  kan  døbe  sig 
selv,  eller  døbe  andre,  før  man  selv  bliver  døbt,  ordineret 
og  får  overdraget  myndighed,  således  kan  man  ikke 
opvække  sig  selv,  men  vil  blive  kaldt  frem  af  en,  som  har 
myndighed  dertil.  Mennesker  vil  få  overdraget  myn- 
dighed til  at  udføre  denne  ordinanse,  når  de  selv  er  op- 
stået, og  derefter  kan  de  opvække  andre. 

I  andre  sidste  dages  hellige  åbenbaringer  kan  vi  læse, 
at  et  opstandent  legeme  er  en  nødvendighed  for  at 
kunne  opnå  en  fylde  af  glæde  (se  L&P  93:33-34);  og  af 
L&P  45:17  og  138:50  lærer  vi,  at  ånderne  i  den  efter- 
jordiske  åndeverden  betragter  den  lange  adskillelse  af 
ånd  og  legeme  som  en  slags  fangenskab.  Profeten  Joseph 
Smith  forklarede: 

»Vi  kom  hertil  jorden,  for  at  vi  kunne  få  et  legeme  og 
fremlægge  det  rent  for  Gud  i  det  celestiale  rige.  Lykkens 
store  princip  består  i  at  have  et  legeme.  Djævelen  har 


Amerika  leverer  endnu  et  vidnesbyrd  om  Herrens 
opstandelse.  Umiddelbart  efter  sin  opstandelse 
betjente  han  de  retfærdige  nephiter,  og  i  1820 
besøgte  han  og  hans  Fader  profeten  Joseph  Smith 
i  en  skov  nær  Palmyra  i  staten  New  York. 


ikke  noget  legeme,  og  heri  ligger  hans  straf«  (Profeten 
Joseph  Smiths  Lærdomme,  side  216).  Ved  en  anden  lej- 
lighed sagde  profeten:  »Intet  menneske  kan  opnå  denne 
frelse  uden  gennem  et  legeme«  (Ibid.,  side  356). 

Af  sidste  dages  hellig  åbenbaring  lærer  vi  også,  at  op- 
standelsen ikke  blot  omfatter  den  menneskelige  familie, 
men  alle  former  for  liv  (L&P  29:23-25). 

Dette  er  blot  lidt  af  den  kundskab  om  opstandelsen, 
som  vi  får  fra  nutidige  profeter  og  apostle.  Sammen  med 
lærdommene  fra  de  gamle  skrifter  og  forgangne  ud- 
delinger kan  disse  lærdomme  give  os  håb  og  mod,  når  vi 
først  forstår  dem. 

Når  som  helst  Jesu  Kristi  evangelium  er  blevet 
forkyndt,  lige  fra  Adams  dage  og  op  til  vor  tid,  er  læren 
om  opstandelsen  også  blevet  forkyndt.  De  dødes  op- 
standelse er  en  herlig  og  mirakuløs  realitet.  □ 

Hans  billede  prentet 
i  hendes  hjerte 

Mit  liv  var  indholdsløst.  Jeg  følte  mig  værdiløs.  Men  så  hjalp 
Julie  mig  med  at  finde  Frelseren. 

Navnet  tilbageholdt 


Jeg  er  født  i  en  sidste  dages  hellig  familie  og  blev  døbt 
som  otte-årig.  Jeg  er  kommet  trofast  i  Kirken  og  del- 
tog i  seminarprogrammet.  Men  skønt  evangeliet  al- 
tid havde  været  en  del  af  mit  liv,  var  jeg  ikke  rigtig 
omvendt. 

Som  seminarelev  havde  jeg  udviklet  gode  studieva- 
ner, som  hjalp  mig  i  mange  år.  Men  jeg  tog  aldrig  bønnen 


særlig  alvorligt.  I  min  ungdom  havde  jeg  begået  mange 
fejltrin,  som  gjorde  det  svært  og  pinagtigt  at  bede. 

Jeg  rejste  bort  for  at  studere,  og  da  jeg  var  21,  omkom 
min  far  uventet  ved  en  ulykke.  I  min  bitterhed  holdt  jeg 
op  med  at  læse  i  skrifterne. 

Arene  gik.  Jeg  giftede  mig  i  templet  og  fødte  tre  børn, 
mens  min  mand  kæmpede  sig  gennem  jurastudiet.  Fordi 

jeg  stod  uden  skriftstudiets  og  den  inderlige  bøns  styrke, 
gjorde  den  tids  prøvelser  og  frustrationer  mig  til  et  nemt 
offer  for  djævelen.  Mine  følelser  blev  sværtet  af  vrede  og 
en  følelse  af  fiasko. 

Så  bestod  min  mand  sin  embedseksamen  og  fik  et  job, 
som  førte  os  til  en  anden  stat.  Jeg  havde  boet  mange 
forskellige  steder  i  USA,  men  denne  flytning  fik  mig  til 
at  føle  mig  helt  udenfor.  Vores  nye  ward  lå  i  et 
forholdsvis  velhavende  kvarter.  Min  mand  og  jeg  havde 
en  stor  studiegæld  og  ikke  ret  mange  ejendele.  Vi  kørte  i 
en  gammel  bil,  vores  tøj  var  gammelt  og  vores  møbler 
var  brugte  og  passede  ikke  sammen.  Klasseforskellen 
syntes  meget  tydelig. 

Det  var  ikke  sådan,  at  jeg  misundte  de  andre  deres 
ejendele.  Jeg  kunne  bare  ikke  tro,  at  de  kunne  betragte 
mig  som  et  værdifuldt  menneske,  når  jeg  ikke  ejede  no- 
get ordentligt. 

Som  månederne  gik  fik  jeg  sværere  og  sværere  ved  at 
finde  venner  i  wardet.  Jeg  havde  følt  mig  nogenlunde 
godt  tilpas  i  vores  studenterward,  men  nu  følte  jeg  mig 
skræmt  og  isoleret  fra  venner  og  familie,  som  holdt  af 
mig. 

Halvandet  år  sneglede  sig  af  sted.  Jeg  følte  mig  mere 
usikker  og  udstødt,  end  jeg  nogensinde  havde  gjort,  si- 
den jeg  gik  i  skole.  Jeg  opgav  simpelthen  at  tilpasse  mig. 

Så  var  der  et  medlem  af  wardet  ved  navn  Julie,  en 
søster,  som  jeg  så  meget  op  til,  der  begyndte  at  vise  mig 
venlighed.  Hun  var  ti  år  ældre  end  mig,  en  kvinde  med 
stor  tro,  som  blev  beundret  af  alle.  Jeg  kunne  ikke  tro,  at 
hun  ville  have  noget  med  mig  at  gøre,  men  i  min  en- 
somhed tog  jeg  imod  hendes  invitation  til  at  jogge  sam- 
men med  hende  og  hendes  veninder  hver  morgen. 

Hver  morgen  ankom  Julie  efter  at  have  bedt  morgen- 
bøn og  studeret  skriften.  Hun  sprudlede  altid  af  begej- 
string for  evangeliet,  skrifterne  og  det,  hun  havde  lært, 
mens  hun  læste.  At  løbe  sammen  med  hende  var  som  at 
deltage  i  en  fireside  eller  en  seminarklasse.  Og  hun 
virkede  oprigtigt  interesseret  i  mig.  Hun  lyttede  for- 
domsfrit til  mine  frustrationer  og  bekymringer. 


At  løbe  med  Julie  var  som  at  deltage  i  en  fireside 
eller  en  seminarklasse.  Hun  sprudlede  altid  af 
begejstring  for  evangeliet  og  alt  det,  hun  lærte, 
når  hun  læste  i  skrifterne. 


Jeg  fandt  Julies  begejstring  uimodståelig.  Jeg  fulgte 
hendes  eksempel  og  begyndte  at  studere  skrifterne 
regelmæssigt  og  alvorligt  for  første  gang  i  syv  år. 

Jeg  begyndte  at  føle  Ånden  i  min  hverdag,  og  jeg  var  i 

o 

stand  til  at  følge  Andens  tilskyndelser  i  min  kaldelse  som 
vejleder  for  bikubepigerne.  Jeg  indså  også,  at  selv  om  jeg 
havde  været  fysisk  til  stede  ved  Kirkens  programmer  og 
møder,  havde  jeg  været  åndeligt  inaktiv  i  mange  år. 

Så  en  dag  ankom  jeg  lidt  sent  til  kirke,  og  Julie  var 
oppe  at  dirigere  musikken,  som  hun  gjorde  hver  uge.  Jeg 
kiggede  op  på  hendes  ansigt.  Hendes  smil  var  vidun- 
derligt og  strålende  og  virkede  fyldt  med  lys.  Hun  så  di- 
rekte ned  på  mig,  og  jeg  følte  mig  overvældet  af  en  stærk 
følelse  af  varme,  fred  og  glæde.  Jeg  var  overrasket.  Jeg 
vidste,  at  jeg  følte  Ånden  meget  stærkt,  men  jeg  forstod 
ikke,  hvad  den  følelse  betød. 

Jeg  funderede  over  det  under  søndagsskolen  og  nad- 
vermødet, mens  jeg  samtidig  nød  den  dejlige  følelse  af 
fred  og  glæde.  Da  mødet  var  forbi,  forstod  jeg,  hvorfor 
jeg  havde  modtaget  denne  åndelige  tilkendegivelse.  Jeg 

indså,  at  Julie,  som  var  fyldt  af  Ånden,  bevidst  søgte  at 
bibringe  forsamlingen  sin  kærlighed  til  Frelseren  gennem 
sin  udstråling  (se  Alma  5:14,  19). 

Og  så  hørte  jeg  i  mit  stille  sind  de  ord,  som  kom  til  at 
ændre  mit  liv:  »Du  må  lære  at  blive  lige  sådan.«  Jeg  var 
forbløffet.  Pludselig  fik  jeg  et  helt  andet  syn  på  tingene. 
Jeg  skulle  lære  at  smile  sådan  og  viderebringe  den 
kærlighed  og  venlighed  til  andre,  som  Julie  havde  vist 
mig.  For  første  gang  forstod  jeg,  at  hvis  jeg  havde  Kristi 
kærlighed  i  mit  ansigt,  ville  ingen  se  på,  hvordan  min 
påklædning,  min  bil  eller  mit  hus  så  ud. 

Mit  liv  ændrede  sig  efter  det.  Den  følgende  måned 
trådte  jeg  ind  i  hjemkundskabsklassen,  hvor  jeg  altid 
havde  følt  mig  helt  ved  siden  af.  Jeg  så  mig  omkring  i 
lokalet,  som  var  fyldt  af  ansigter,  og  så  dem  alle  sammen 
som  om  det  var  første  gang.  Det  virkede  som  om  alle  en- 
ten allerede  var  mine  venner  eller  havde  brug  for  en 
ven.  Jeg  så  ingen  nedladenhed  eller  fordømmelse  i  deres 
ansigter.  Og  jeg  søgte  heller  ikke  efter  det.  Jeg  søgte  kun 
efter  en  mulighed  for  at  give. 

Siden  da  begyndte  jeg  at  modnes  i  min  motivation  og 
mine  forventninger.  Da  jeg  følte  Ånden  mere  og  mere  i 
mit  liv,  ønskede  jeg  at  få  styrke  og  tro  til  at  gøre  alt, 
hvad  Herren  måtte  bede  mig  om. 

På  det  tidspunkt  var  jeg  til  stede  ved  en  fireside,  hvor 
Julie  talte.  Hun  talte  en  hel  del  om  bøn.  Jeg  tog  hendes 
råd  til  mig  og  besluttede  mig  for  at  bede  oprigtigt  både 
morgen  og  aften.  Jeg  stod  tidligere  op  og  afsatte  15-20 
minutter  til  bøn.  Og  jeg  betragtede  det  som  en  aftale 
med  den  vigtigste  person  i  mit  liv.  Jeg  opdagede,  at  jeg 
kunne  få  svar  og  vejledning  på  en  måde,  som  jeg  aldrig 
havde  oplevet  før. 

Jeg  begyndte  at  studere  forsoningen  indgående.  Jeg 
studerede  læren  om  et  forandret  hjerte  og  betydningen 
af  at  blive  født  igen.  Under  mit  studium  fik  jeg  en  dyb 
ærbødighed  for  Frelseren,  for  hans  forsoning  og  for  dens 
kraft  til  at  frelse  mig  fra  alle  mine  mangler  og  svagheder. 

En  dag  læste  jeg  Mosiah  5:7-8:  »I  (skal)  kaldes  Kristi 
børn  ...  thi  I  siger,  at  jeres  hjerter  er  forandret  ved  troen 


Efterhånden  som  jeg  udviklede  en  dyb  ærbødighed 
for  Frelseren,  begyndte  jeg  at  se  mig  selv  som  et 
menneske,  som  havde  al  mulig  ret  til  at  ranke  ryggen. 
Mine  børn  spurgte  mig,  hvorfor  jeg  smilede  så  meget, 
og  min  mand  spurgte,  hvorfor  vi  ikke  skændtes  mere. 


på  hans  navn;  derfor  er  I  født  af  ham  og  er  blevet  hans 
sønner  og  døtre. 

Og  under  dette  navn  er  I  blevet  frigjort,  og  der  findes 
intet  andet  navn,  hvorigennem  I  kan  frigøres.« 

Nu  forstod  jeg  ordet  frigjort.  Jeg  blev  frigjort  for  så 
mange  personlige  bekymringer,  ufuldkommenheder  og 
negative  følelser,  at  det  næsten  føltes  som  om  fysiske 
lænker  faldt  fra  mine  hænder  og  fødder.  Min  holdning 
ændrede  sig,  da  jeg  begyndte  at  se  mig  selv  som  et  men- 
neske, der  var  i  sin  gode  ret  til  at  ranke  ryggen.  Mine 
børn  spurgte,  hvorfor  jeg  altid  smilede  så  meget.  Min 
mand  spurgte,  hvorfor  vi  aldrig  skændtes  mere.  Min  mor 
og  mine  brødre  spurgte  bare:  »Hvad  er  der  sket?« 

Jeg  tilbragte  tre  år  i  det  ward,  hvor  jeg  oprindelig 
havde  følt  mig  utilpas.  Mine  sidste  18  måneder  var  en 
herlig,  berigende  tid.  Til  tider  stod  jeg  over  for  prøvelser, 
men  jeg  følte  også  en  vished  om,  at  Herren  ikke  havde 
glemt  mig,  og  at  den  smertefulde  oplevelse  ville  udvikle 
mig. 

Da  jeg  rejste  fra  wardet,  følte  jeg  mig  ikke  blot  elsket, 
men  også  vellidt  og  æret  af  medlemmerne  der.  Jeg  havde 
haft  mange  åndelige  oplevelser,  som  havde  gjort  mig  yd- 
myg, samt  mange  muligheder  for  at  tjene,  tale  og  under- 
vise. Wardet  var  blevet  en  værdsat  familie. 

Julie  er  stadig  en  skattet  veninde.  Hendes  evne  til  at 
udstråle  lys  velsigner  stadig  mit  og  mange  andres  liv. 
Hendes  eksempel  har  vist  mig,  hvordan  vi  søger 
Frelseren,  den  store  lyskilde.  Og  det  har  gjort  det  muligt 
for  mig  at  opmuntre,  elske  og  trøste  mange  mennesker. 
Jeg  tror,  at  hvis  jeg  fortsætter  denne  udvikling,  vil  også 
jeg  en  dag  blive  fyldt  af  hans  kærlighed  og  få  hans 
billede  prentet  i  mit  hjerte.  □ 

et  første  jeg  lagde  mærke  til,  da  vi  trådte 
ind  i  ishulen  var,  Hvor  koldt  der  var.  Og  jo 
længere  vi  kom  ind  i  hulen,  desto  mørkere  og 
uhyggeligere  blev  det.  Men  trods  hulens  mørke  og 
uhygge  fik  jeg  underligt  nok  en  chance  før  at  overve- 
je den  kurs,  mit  liv  var  slået  ind  på,  mens  vi  besøgte 
hulen  under  en  pigeiejr.  Og  jeg  besluttede,  at  der  var 
en  del,  jeg  ville  lave  om  på. 

Vi  nåede  snart  frem  til  et  område,  hvor  vi  skulle 
klatre  over  store  sten  for  at  nå  frem  til  vores  mål.  Jeg 
tænkte  på,  hvordan  de  sten  mindede  om  mine  egne 
personlige  hindringer.  Jeg  spekulerede  på,  om  jeg  steg 
selvsikkert  og  omhyggeligt  hen  over  mine  problemer, 
eller  om  jeg  ligesom  med  stenene  måtte  kæmpe  for  at 
klatre  over  dem. 


Jeg  var  sakket  lidt  bagud,  så  jeg  kiggede  op  og  så 
lyset  fra  pigerne  foran,  som  syntes  at  bevæge  sig 
ubesværet  fremad,  næsten  som  om  stenene  slet  ikke 
var  der.  Deres  tro  virkede  så  stærk,  at  den  indgød  mig 
ny  styrke  til  at  fortsætte. 

Da  vi  var  længst  inde  i  hulen,  bad  en  af  lederne  os 
om  at  slukke  lygterne.  Da  der  var  helt  mørkt  slog  det 
mig,  at  denne  hule  mindede  om  det  sted,  hvor  Satan 
bor  ^  koldt  og  mørkt.  Jeg  besluttede  på  stedet,  at  jeg 
ville  sætte  nye  mål  for  at  nå  tilbage  til  min  himmelske 
Fader  og  leve  sammen  med  min  familie  i  al  evighed. 

Lysene  blev  tændt  igen,  og  vi  gik  ud.  Ved  indgan- 
gen hang  et  håndmalet  skilt  med  påskriften:  »Husk 
dette  sted.«  Det,  besluttede  jeg,  vil  jeg  altid  gøre,  for 
det  har  hjulpet  mig  til  at  ønske  at  gøre  det  rette.   3 

HISTORIER       FRA      MORMONS       BOG 


Nephi  modtager  stor  kraft 


Herren  talte  til  Nephi  og  roste  ham  for  hans  lydighed  og 
utrættelige  arbejde  med  at  forkynde  evangeliet. 
Helaman  10:4 

Herren  sagde  til  Nephi,  at  han  skulle  advare  folket  om,  at 
hvis  de  ikke  omvendte  sig,  ville  de  blive  udryddet.  Nephi 
gik  straks  hen  for  at  advare  folket. 
Helaman  10:1142 


SUi^ 


■'    ■:'  :  i^sSi? 


Nephi  vandrede  bedrøvet  hjemad,  mens  han  tænkte  på  det, 
som  Herren  havde  vist  ham,  og  på  nephiternes  ugude- 
lighed. 
Helaman  10:1-3 


Nephi  blev  velsignet  med  kraft  til  at  udrette  alt,  fordi 
Herren  vidste,  at  han  kunne  stole  på,  at  Nephi  benyttede 
den  kraft  retfærdigt. 
Helaman  10:5-7 


Nephiterne  troede  ikke  på  Nephi.  De  ville  smide  ham  i 

fængsel. 

Helaman  10:14-15 

Guds  kraft  beskyttede  Nephi,  og  han  gik  fra  sted  til  sted  og 
forkyndte  Guds  ord  for  folket. 
Helaman  10:1647 


Men  nephiterne  blev  mere  og  mere  ugudelige,  og  der 
herskede  krige  rundt  om  i  landet. 
Helaman  11:1-2 


Nephi  bad  om  hungersnød,  for  han  håbede,  at  manglen  på 

mad  ville  gøre  nephiterne  ydmyge  og  få  dem  til  at  omvende 

sig. 

Helaman  11:3-4 


Og  hungersnøden  kom.  Der  faldt  ingen  regn,  så  jorden 
tørrede  ind,  og  kornet  kunne  ikke  vokse.  Folket  holdt  op 
med  at  slås. 
Helaman  11:5-6 


Folket  sultede,  og  mange  af  dem  døde.  De,  der  var  i  live, 
kom  i  tanker  om  Herren  og  Nephis  ord. 
Helaman  11:7 


Folket  omvendte  sig  fra  deres  synder  og  tryglede  deres  dom- 
mere om  at  få  Nephi  til  at  bede  om,  at  hungersnøden  måtte 
høre  op.  Dommerne  opsøgte  Nephi. 
Helaman  11:8-9 

Da  Nephi  så,  at  folket  var  blevet  ydmygt  og  havde  omvendt      Herren  besvarede  Nephis  bøn,  og  frugt  og  afgrøder  begyn- 
sig,  bad  han  Herren  om  at  stoppe  hungersnøden.  dte  at  vokse  frem  igen.  Folket  priste  Gud  og  betragtede 

Helaman  11:10-12  Nephi  som  en  stor  profet. 

Helaman  11:17-18 


Størstedelen  affolket  sluttede  sig  til  kirken.  De  blev  rige,  og      Så  drog  nogle  lamaniter  og  nogle  nephiter,  som  tidligere 
deres  byer  voksede.  Der  herskede  fred  i  landet.  havde  sluttet  sig  til  lamaniterne,  i  krig  mod  nephiterne. 

Helaman  11:20-21  Helaman  11:24-25 


Nephiterne  ville  knuse  deres  fjender  -  som  var  blevet  til 
Gadiantonrøverne  -  men  de  kunne  ikke,  fordi  de  selv  var 
blevet  ugudelige  igen.  Så  huskede  de  Herren. 
Helaman  11:28-34 


Når  nephiterne  blev  retfærdige,  velsignede  Herren  dem.  Og 
når  de  blev  stolte  og  glemte  ham,  gav  han  dem  problemer, 
så  de  kunne  huske  ham. 
Helaman  12:1-3 

OPDAGELSE 


BJERGPRÆDIKENEN,  AF  H/ 


ERSON 


VED   DISSE   NAVNE 


Dorothy  Leon 


gamle  dage  fik  mange  mennesker  navne,  som  fortalte 

noget  om  dem. 

Kong  Richard  blev  kendt  som  »Richard 
Løvehjerte«,  fordi  han  var  så  frygtløs.  Navnet  »Ivan  den 
Grusomme«  fra  Rusland  taler  for  sig  selv.  Johannes  blev 
kaldt  »Døberen«,  fordi  han  døbte  Jesus. 

Og  Jesus  blev  kendt  som  »Jesus  af  Nazaret«  for  at 
skelne  ham  fra  andre,  som  hed  Jesus.  Det  hebraiske 


navn  for  Jesus  er  Joshua  Det  betyder  »frelser«  eller  »han, 
som  kommer  til  undsætning«.  Det  græske  navn  for  Jesus 
er  lasathai,  hvilket  betyder  »han,  der  helbreder  menne- 
skers sjæle«. 

Så  Jesu  navn  betyder  »han,  som  kommer  og  frelser  og 
giver  evigt  liv«.  Han  har  mange  andre  navne,  såsom 
»Skaber«  og  »Enbårne  Søn«,  som  fortæller  om  hans 
gode  gerninger  og  det,  han  står  for.  Gennem  sine 

gerninger  og  sit  virke  er  Jesus  blevet  kendt  under  mere 
end  200  navne.  Her  er  nogle  få  eksempler. 

Alfa  og  Omega 

Jeg  er  Alfa  og  Omega,  den  første  og  den  sidste,  begyndelsen 
og  enden  (Ab  22:13;  se  også  3  Nephi  9:18). 

Alfa  er  det  første  bogstav  i  det  græske  alfabet.  Alfa 
betyder  »den  første«  eller  »begyndelsen«.  Omega  betyder 
»det  sidste  af  en  serie«  eller  »slutningen«.  Når  man  sæt- 
ter de  to  ord,  Alfa  og  Omega  sammen,  betyder  de  »fra 
begyndelsen  til  enden«  eller  »fra  den  første  til  den  sid- 
ste«. Når  Jesus  omtales  som  Alfa  og  Omega  betyder  det, 
at  han  var  fra  begyndelsen  og  vil  være  ved  afslutningen 
på  alt.  Han  er  evig. 

Den  gode  hyrde 

Jeg  er  den  gode  hyrde.  Jeg  kender  mine  får,  og  mine  får 
kender  mig  (Joh  10:14;  se  også  Alma  5:38). 


Hvorfor  kaldes  Jesus  »den  gode  hyrde«  og  ikke  bare 
»Hyrden«? 

Da  Frelseren  levede  på  jorden,  var  det  at  være  fåre- 
hyrde en  almindelig  beskæftigelse.  Der  var  tre  slags 
mennesker,  som  blev  hyrder.  Der  var  dem,  der  blev 
hyrder,  fordi  deres  fædre  havde  været  det.  Deres  fædre 
lærte  dem  faget,  mens  de  voksede  op. 

Det  var  dem,  som  blev  hyrder,  fordi  de  elskede  får  og 
ønskede  at  blive  oplært  som  hyrde.  Mens  han  arbejdede 
og  stod  i  lære,  fik  han  kost  og  logi,  og  nogle  gange  fik 
han  også  et  par  får  som  betaling. 

Den  tredje  type,  var  dem,  der  udelukkende  blev 
hyrder  for  pengenes  skyld.  Det  var  daglejerhyrder.  Når 
dagens  arbejde  var  forbi,  gik  de  hjem.  Hvis  der  opstod 
fare,  mens  han  var  på  arbejde,  flygtede  han  for  at  redde 
sit  eget  skind  og  lod  fårene  stå  alene  tilbage  uden  en 
leder. 

De  første  to  typer  hyrde  blev  kaldt  gode  hyrder,  fordi 
de  aldrig  forlod  fårene,  selv  ikke  når  deres  eget  liv  var  i 
fare.  De  førte  fårene  ad  de  stenede  stier  og  gik  selv  for- 
rest for  at  sikre  sig,  at  stien  var  sikker  nok.  De  førte 
fårene  til  grønne  enge,  hvor  de  kunne  græsse.  En  sådan 
hyrde  -  Den  gode  hyrde  -  var  Jesus  for  alle  mennesker. 
Han  gav  sit  liv  for  os,  og  hvis  vi  følger  ham,  vil  han  føre 
os  til  evigt  liv. 

Guds  Lam 

Se,  der  er  Guds  lam,  som  bærer  verdens  synd  (Joh  1:29;  se 
også  Alma  7:14). 

Fårs  unger  kaldes  lam.  Lam  er  blide  små  væsner.  De 
er  rene  og  uskyldige  og  gør  ingen  fortræd. 


BØRNESTJERNEN 


Når  et  menneske  kaldes  et  lam,  betyder  det,  at  ved- 
kommende er  ren  og  uskyldig,  mild  og  venlig. 

I  Det  Gamle  Testamente  blev  lam  brugt  som  offer  til 
Gud,  når  man  ønskede  tilgivelse  for  sine  synder.  Andre 
dyr  blev  også  brugt  som  offerdyr,  men  lammet  var  det 
mest  anvendte  (se  1  Mos  4:4). 

Jesus  kaldes  Guds  Lam,  fordi  han  var  Faderens  fuld- 
komne offer  for  vores  synder  (se  Joh  1:29).  Han  havde 
ingen  fejl  eller  mangler.  Han  havde  et  rent  hjerte  -  han 
var  uskyldig,  mild,  venlig  og  ydmyg,  og  han  gjorde  ikke 
nogen  fortræd.  Han  var  syndfri. 

Læge 

De  raske  har  ikke  brug  for  en  læge,  det  har  de  syge  (Matt 
9:12;  se  også  Moroni  8:8). 

Da  farisæerne  spurgte  Jesu  disciple,  hvorfor  han 
spiste  med  toldere  og  syndere,  svarede  Jesus  selv:  »De 
raske  har  ikke  brug  for  en  læge,  det  har  de  syge«  (Matt 
9:12).  Hvorfor  tror  du,  at  Jesus  omtalte  sig  selv  som 
læge? 

Læger  er  uddannet  til  at  finde  ud  af,  hvad  der  er  i  ve- 
jen med  et  sygt  menneske.  De  kan  give  vedkommende 
medicin  og  behandling  og  sige,  hvad  vedkommende  skal 
gøre  for  at  blive  rask. 


Læger  lover  at  hjælpe  de  syge  og  sårede  og  må  ikke 
vende  sig  fra  dem,  der  søger  hjælp.  De  lover,  at  lære 
andre  at  helbrede. 

Jesus  helbredte  mennesker.  Han  helbredte  de  lamme, 
de  blinde  og  de  spedalske.  Han  helbredte  også  men- 
nesker, som  led  under  synd.  Han  vendte  sig  ikke  bort  i 
foragt,  men  betragtede  synderen  som  en,  der  trængte  til 
nådens,  kærlighedens  og  tilgivelsens  helbredende  kraft. 
Han  led  meget  for  angrende  syndere,  så  de  kan  blive  til- 
givet, hvis  de  vil  omvende  sig.  De  mennesker,  som 
troede  på  ham  og  omvendte  sig,  ville  kunne  leve  med 
ham  og  vor  himmelske  Fader  i  al  evighed.  □ 

SMÅ  VENNER 


PÅSKEHISTORIE 

Instruktioner:  Lim  side  9  på  et  stykke  karton  og  klip  hver  af  figurerne  ud.  Klip  gravens  åbning  ud  langs 

den  stiplede  linje.  Brug  splits  til  at  sætte  figurerne  sammen  i  de  sorte  prikker  (se  illustrationen). 

Figuren,  som  forestiller  Jesus,  skal  sættes  fast  bag  på  graven.  Bevæg  de  bevægelige  dele, 

som  vist  med  pilene,  når  du  fortæller  historien. 


1 


Da  Jesus  døde,  blev  hans  legeme  lagt 

i  en  grav. 

(Se  Matt  27:57-60). 


2 


En  stor  sten  blev  rullet  for  graven,  så 
den  dækkede  for  åbningen. 
(Se  Matt  27:60). 


3 


4 


5 


På  den  tredje  dag  kom  en  engel  og 
rullede  stenen  væk. 
(Se  Matt  2.8:2). 


Jesus  opstod.  Hans  ånd  og  hans 
legeme  blev  forenet  igen. 
(Se  Matt  28:6,  7). 


Da  hans  venner  kom  ud  til  graven,  var 
den  tom.  De  fik  at  vide,  at  Jesus  var  i  live. 
(Se  Matt  28:8-9). 

ÆLDSTE 

J  BALLARD 

WASHBURN 

Et  personligt  budskab  fra 

ældste  J  Ballard  Washburn 

fra  De  Halvfjerds 


Denne  side  fra  oven  og 
nedefter:  Ældste 
Washburn  sammen  med 
sin  hustru  Barbara.  Som 
16  eller  17-årig.  Som  10 
eller  1 1-årig.  Som 
familielæge.  Modstående 
side:  Som  et-årig,  i 
armene  på  sin  bror  Larlc. 

Da  jeg  var  en  lille  dreng,  gik  min  bror  og  jeg  tit 
de  otte  kilometer  hen  til  den  gård,  hvor  min 
far  arbejdede.  Om  sommeren  var  det  varmt  og 
støvet.  Mens  vi  traskede  af  sted,  dryppede  sveden  ned 
fra  vores  ansigter.  Jeg  bad  til,  at  vi  rundt  om  det  næste 
hjørne  ville  finde  to  opsadlede  heste,  så  vi  kunne  ride 
hurtigt  hen  til  gården.  Mine  bønner  blev  aldrig  besvaret 
-  eller  det  troede  jeg  i  hvert  fald  ikke.  Nu  indser  jeg,  at 
de  altid  blev  besvaret,  men  svaret  var  nej. 

Da  jeg  var  12  år  gammel,  fik  min  far  knoglekræft  og 
blev  meget  syg.  Jeg  bad  og  bad  om,  at  han  måtte  blive 
rask,  men  han  fik  det  hele  tiden  værre,  indtil  han  til 
sidst  døde.  Min  mor  måtte  så  alene  tage  sig  af  ti  børn. 
Jeg  kunne  ikke  forstå,  hvorfor  Herren  ikke  besvarede 
mine  bønner,  eller  hvorfor  min  far  blev  taget  fra  os.  Vi 
syntes,  at  vi  havde  mere  brug  for  ham,  end  Herren 
havde.  Men  som  årene  gik,  lærte  jeg,  at  Herrens  veje 
ikke  nødvendigvis  er  lette.  Vi  savnede  alle  min  far 
meget,  men  jeg  kom  til  at  forstå,  at  de  besværligheder, 
som  vi  måtte  igennem  uden  ham,  gjorde  os  stærke  og 
gav  os  karakterstyrke.  Selvom  det  var  svært  for  min  mor 
at  opdrage  ti  børn  alene,  gjorde  hendes  store  tro  på  vor 
himmelske  Fader  og  hendes  vedvarende  bønner,  at  vi 


alle  voksede  op  med  en  kærlighed  til  Herren  og  blev  tro- 
faste medlemmer  af  Kirken. 

Vor  himmelske  Fader  ser  alt  i  et  evigt  perspektiv  og 
besvarer  vores  bønner  individuelt,  alt  efter,  hvad  der 
gavner  os  mest.  Vi  ved  aldrig,  hvad  livet  vil  bringe.  Af  og 
til  besvarer  Herren  vores  bønner  med  et  nej,  så  han  kan 
lære  os  ting,  som  vil  gøre  os  til  bedre  mennesker.  Det 
kan  gøre  os  stærke  nok  til  at  modstå  fristelser.  Det  kan 
lære  os  at  føle  med  andre,  som  har  det  værre  end  os, 
hvilket  igen  vil  gøre  os  mere  forstående  og  mere  villige 
til  at  bære  deres  byrder. 

Senere  i  mit  liv  blev  mange  af  mine  bønner  besvaret 
med  et  ja.  For  eksempel  dengang  jeg  fik  en  lommekniv  i 
julegave.  Det  var  en  sjælden  og  flot  gave  til  en,  der 
levede  under  så  beskedne  kår  som  jeg,  og  jeg  værdsatte 
den  og  passede  godt  på  den. 

Men  da  foråret  kom,  skete  der  noget  forfærdeligt.  Jeg 
tabte  min  lommekniv!  Jeg  ledte  overalt,  men  jeg  kunne 
ikke  finde  den.  Dagene  gik,  og  hver  dag  fortsatte  jeg 
med  at  lede  og  bede.  Da  jeg  kom  hjem  fra  skole  nogle 
uger  senere,  kom  min  bror  løbende,  så  hurtigt  han 
kunne  og  råbte,  at  han  havde  fundet  min  lommekniv. 
Jeg  var  glad  og  taknemlig  for,  at  min  himmelske  Fader 
endelig  havde  besvaret  mine  bønner. 

1  dette  tilfælde  blev  min  bøn  besvaret  med  et  ja.  Min 
himmelske  Fader  vidste,  at  dette  svar  ville  styrke  min 
tro.  Siden  da  er  mange,  mange  af  mine  bønner  blevet 
besvaret,  men  ikke  alle  er  blevet  besvaret  med  et  ja. 

Vor  himmelske  Fader  vil  altid  besvare  jeres  bønner. 
Svaret  vil  ikke  altid  være  et  ja,  men  hvis  han  svarer  nej, 
så  husk  på,  at  han  elsker  jer  meget  højt,  og  han  ved, 
hvad  der  gavner  jer  mest.  Som  tiden  går,  vil  I  finde  ud  af, 
at  hans  svar  altid  er  det,  der  gavner  jer  mest.  □ 

Da  dette  nummer  blev  planlagt,  blev  ældste  Washburn  afløst  efter  at 
have  fuldført  fem  års  tjeneste  i  De  Halvfjerds'  Andet  Kvorum.  Han 
virker  nu  som  præsident  for  templet  i  Las  Vegas  i  Nevada. 

FÆLLESTID 


OVERVEJ, 
BED  OG  LYT 


Karen  Ashton 


»Jeg  siger  jer,  de  er  kundgjort  for  mig  ved  Guds  hellige 
ånd.  Jeg  har  fastet  og  bedt  i  mange  dage,  så  jeg  selv 
kunne  vide  disse  ting«  (Alma  5:46). 

Vor  himmelske  Fader  hører  og  besvarer  sine 
børns  bønner.  Du  er  hans  barn.  Han  elsker 
dig  og  vil  høre  og  besvare  dine  bønner. 
Inden  du  begynder  at  bede,  skal  du  bruge  lidt  tid  på  at 
tænke  nøje  over  de  smukke  velsignelser,  som  vor  him- 
melske Fader  har  givet  dig.  At  tænke  nøje  over  noget 
kaldes  at  overveje.  Når  du  overvejer  vor  himmelske 
Faders  velsignelser  til  dig,  vil  du  få  taknemlighed  i  dit 
hjerte.  Denne  følelse  forbereder  dig  på  at  tale  med  ham. 

Når  du  begynder  din  bøn,  skal  du  lade  dit  hjertes 
følelser  komme  til  udtryk  i  din  stemme.  Tal  til  din  him- 
melske Fader  med  stor  kærlighed  og  ærbødighed.  Når  du 
taler  fra  hjertet,  vil  han  lytte.  Fortæl  ham,  hvor  højt  du 
elsker  ham.  Tak  ham  for  dine  velsignelser,  og  bed  ham 
om  de  velsignelser,  som  du  har  brug  for.  Lad  din  himmel- 
ske Fader  vide,  hvad  du  føler  for  hans  Søn  Jesus  Kristus. 
Fortæl  din  himmelske  Fader  om  alt  det,  der  gør  dig  glad, 
og  om  det,  der  gør  dig  ked  af  det  eller  bange.  Bed  Hellig- 
ånden være  med  dig.  Du  kan  tale  med  din  himmelske 
Fader  om  alt.  Når  du  taler  med  ham,  så  giv  dig  god  tid. 

Når  du  har  bedt  færdig,  så  sid  stille  et  øjeblik  og  »lyt« 
ved  at  tænke  på  din  himmelske  Fader.  Bøn  kan  give  en 
dejlig,  fredfyldt  fornemmelse,  som  kommer  fra  Helligån- 
den. Vor  himmelske  Fader  vil  besvare  dine  bønner  på 
den  måde,  som  gavner  dig  mest.  Når  du  beder,  vil  du  føle 
hans  kærlighed  til  dig,  og  din  kærlighed  til  ham  vil  vokse. 

Instruktioner 

Farvelæg  »morgen-«  og  »aften«-siderne  på  figur  1  og  an- 
sigterne på  figur  2.  Klip  omhyggeligt  begge  figurer  samt 
ruderne  i  figur  1  ud.  Fold  begge  figurer  langs  den  stiplede 


linje  med  tegningerne  ud  af.  Flap  A  på  figur  1  limes  fast 
på  bundstykket,  så  der  dannes  en  trekantet  kasse.  Det 
to-sidede  stykke  (figur  2)  indføres  i  kassen.  Denne  lille 
bønnehjælp  kan  stå  ved  siden  af  din  seng  eller  på  din 
pude.  Hver  morgen  og  aften,  når  du  lader  billederne 
glide  gennem  kassen  fra  højre  mod  venstre,  vil  den 
minde  dig  om  at  overveje,  bede  og  lytte. 

Forslag  til  fællestid 

1 .  Fortæl  børnene,  at  Herren  har  befalet  os  at  bede  (se  3 
Nephi  18:18-21),  Fortæl  dem,  at  deres  bønner  vil  få  størst 
kraft,  hvis  de  vil  overveje  deres  velsignelser,  inden  de  beder, 
og  så  lytte  efter  et  svar  eller  en  tilskyndelse  bagefter.  Forklar, 
at  en  vigtig  del  af  bønnen  er  at  lytte  eller  føle  Helligåndens 
tilskyndelser.  Skriv  ordene  overvej,  bed  og  lyt  på  tavlen. 
Lad  børnene  synge  disse  sange  og  finde  ud  af,  hvilken  del  af 
bønneprocessen,  de  beskriver:  »Jeg  søger  til  Herren«, 
Børnenes  Sangbog,  side  67  (bed);  »Min  Frelser  elsker 
mig«,  Børnenes  Sangbog,  side  42  (overvej);  »jeg  elsker 
Herrens  tempel«,  Børnenes  Sangbog,  side  99  (lyt). 

2.  Hjælp  børnene  med  at  lave  materiale  til  en  hjemmeaftens- 
lektion  om  bøn.  Materialet  kan  omfatte:  (l)  Disse  ord 
skrevet  på  et  kort:  JESUS  KRISTUS  SAGDE  (3  Nephi 
18:18-21).  (2)  To  konvolutter,  som  er  limet  på  et  stykke 
papir.  I  den  øverste  konvolut  lægges  1 4  bønner,  perler, 
majskorn  eller  papirstumper.  Hver  morgen  og  aften,  når 
familien  har  bedt  familiebøn,  flyttes  en  genstand  fra  den  ene 
konvolut  til  den  anden.  Hver  uge  flytter  familien  14  gen- 
stande  fra  den  ene  konvolut  til  den  anden.  (Der  kan  bruges 
forskellige  slags  beholdere  til  denne  aktivitet). 

3.  Bed  to  eller  tre  familier  fra  wardet  eller  grenen  om  at 
fortælle  børnene  om  en  hændelse,  hvor  familiens  bøn  blev 
besvaret.  Sørg  for  at  opmuntre  børnene  til  at  spørge  deres 
familier  om,  hvornår  deres  bønner  er  blevet  besvaret.  Giv 
børnene  mulighed  for  at  fortælle  om  det  i  Primary.  □ 

FIKTION 


Alma  J.  Yates 


Da  mor  læste  bedstemors  brev,  så  min  tvillingebror 
Brian  og  jeg  overrasket  på  hinanden.  »Hvordan  kan 
bedstemor  passe  en  have?«  spurgte  jeg,  mens  jeg  rakte 
efter  min  mælk. 

»Bedstemor  har  altid  haft  en  have,  Pia,«  svarede  mor 
smilende  og  skubbede  en  tallerken  med 
småkager  hen  til  os. 
»Men  før  i  tiden  var  bedstefar  der  til 
at  udføre  det  hårde  arbejde,« 
påpegede  Brian.  »Siden  han  døde, 
har  bedstemor  været  alene.  Hun 
burde  ikke  knokle  i  haven.« 
>Men  bedstemor  elsker  at  holde 
have,«  sagde  mor.  »Jeg  tror  ikke,  at 
nogen  kan  tale  hende  fra  det. 


»Så  burde  vi  hjælpe  hende,«  sagde  jeg.  »Brian  og  jeg 
kan  hjælpe.  Vi  hjælper  jo  altid  far  i  haven.« 

»Hun  bor  jo  langt  herfra.  Over  1000  kilometer.  Vi 
kan  ikke  køre  derhen,  hver  gang  hun  har  brug  for 
hjælp.« 

»Hvad  skal  vi  så  gøre?«  spurgte  Brian.  »Vi  kan  da  ikke 
lade  hende  klare  det  alene.« 

Mor  tænkte  længe  over  det.  »I  kan  huske  hende  i 
jeres  bønner.  Det  er  nok  det  eneste,  vi  kan  gøre  lige  nu. 
Vi  besøger  hende  til  sommer.  Så  kan  I 

1     ■        T  1  1 

M  hjælpe  hende.« 

»Men  så  er  det  meste  af  det  hårde 
arbejde  jo  gjort.« 

Brian  og  jeg  var  meget  bekymrede 
for  bedstemor.  Sidste  sommer 
havde  vi  været  på  besøg  hos  hende 
og  bedstefar,  og  vi  havde  hjulpet 
ham  i  haven.  Vi  vidste,  hvor  hårdt 
det  var  at  luge  ukrudt  væk,  holde 
kanterne  rene  og  vande  hver  uge  i 
den  brændende  sol.  Når  vi  bad 
vores  bønner,  huskede  vi  altid  bed- 
stemor og  hendes  have,  men  vi 
syntes  alligevel,  at  der  var  noget 
mere,  vi  kunne  gøre.  Næste  søndag 
sendte  mor  os  i  byen  efter  mælk.  På  vej 
hjem  kom  vi  forbi  fru  Rasmussen,  som 
arbejdede  ude  i  sin  have.  Hun  lå  på 
alle  fire  og  gravede  i  sit  blomsterbed. 
Hun  hilste  på  os  med  sit  sædvanlige 
store  smil. 
Nå,  er  I  i  byen  for  jeres  mor?« 


o 


< 


Vi  nikkede.  »Er  det  ikke  for  varmt  for  Dem  at  arbejde 
herude,  fru  Rasmussen?«  spurgte  Brian. 

»Jo,  det  er  varmt,  men  nogen  skal  jo  gøre  det.  Siden 
hr.  Rasmussen  blev  opereret,  har  han  ikke  kunne  gøre  så 
meget.  Om  en  måneds  tid  eller  to  er  han  rask  nok  til  at 
kunne  hjælpe  til.  Men  der  er  arbejde,  som  skal  udføres 
nu,  og  jeg  er  den  eneste,  der  kan  gøre  det.« 

Brian  og  jeg  gik  hjemad.  »Hun  er  helt  alene  om  alt 
det  arbejde,«  mumlede  Brian.  »Måske  skulle  vi  hjælpe 
hende.« 

Kort  efter  var  vi  tilbage  hos  fru  Rasmussen.  »Vi  er 
kommet  for  at  hjælpe,«  sagde  jeg.  »Hvad  kan  vi  hjælpe 
med?« 

Fru  Rasmussen  blev  forbavset.  »Der  er 
aldrig  før  nogen  børn,  som  er  kommet  for  at 
hjælpe  mig.  Hvad  har  I  lyst  til  at  gøre?« 

»Hvad  som  helst  De  har  brug  for. 
Bare  sig,  hvad  vi  skal  gøre,  så  gør  vi         f$T 
det 


Normalt  er  havearbejde  hårdt  og  kedeligt,  men  den 
lørdag  havde  Brian  og  jeg  det  rigtig  sjovt.  Solen  bagte, 
sveden  drev  ned  ad  vores  ansigter,  vores  rygge  blev 
ømme  af  at  hive  ukrudt  op,  og  Brian  og  jeg  fik  mange 
vabler.  Men  det  var  sjovt  at  arbejde  sammen  med  fru 
Rasmussen. 

Det  var  sent  på  eftermiddagen,  da  vi  endelig  var 
færdige.  Hun  ville  betale  os.  »Nej  tak,«  sagde  jeg.  »Vi 
gjorde  det  ikke  for  pengenes  skyld.  Hvis  vi  tog  imod 
penge,  ville  det  hele  være  ødelagt.  Vi  ville  bare  hjælpe 
Dem. « 

Inden  fru  Rasmussen  lod  os  gå,  lavede  hun  en  stor 

kande  iskold  saftevand  og 
stillede  en  tallerken  med 
dejlig  chokoladekage 
frem  til  os.  Vi  hvilede  os 
og  mæskede  os  med 
lækkerierne.  De  næste  tre 
uger  kiggede  — - ,. 

Mor  smilede.  »Jeg  tror,  jeres  bønner  er  blevet 
besvaret.« 

»Hvordan?«  spurgte  jeg. 

»En  familie  på  vejen  vidste,  at  hun  havde  brug  for 
hjælp,  så  de  besluttede,  at  gøre  det  til  et  familieprojekt. 
Mindst  én  gang  om  ugen  er  de  henne  og  hjælpe  hende.« 

Brian  så  over  på  mig  og  smilede.  »Måske  har  vi  bedt 
den  familie  hen  til  bedstemors  have.« 

»Det  kan  godt  være,«  sagde  mor  og  nikkede.  »Og  jeg 
tror,  at  nogen  et  eller  andet  sted  har  bedt  for  deres  bed- 
stefar og  bedstemor  Rasmussen.  Måske  har  de  bedt  jer 
fe.    to  over  til  fru  Rasmussens  have.« 

»Er  det  sådan  vor  himmelske  Fader  arbejder?« 
spurgte  jeg. 

Mor  smilede.  »Når  han  har  noget,  der  skal  udføres, 
sender  han  ofte  folk  som  jer  to  til  at  gøre  det.  Føles  det 
ikke  rart  at  vide,  at  I  måske  er  svaret  på  en  bøn?« 

Det  tænkte  Brian  og  jeg  meget  over.  »Tja,  Pia,«  sagde 
Brian  med  et  smil.  »Vi  må  hellere  gå  tidligt  i  seng,  så  kan 
vi  måske  hjælpe  nogle  andre  i  morgen.«  □ 


Brian  og  jeg  tit  ind  til  fru  Rasmussen.  Sommetider  var 
den  eneste  opgave,  som  fru  Rasmussen  havde  til  os,  at 
bære  poser  med  haveaffald  ud  til  vejen,  men  vi  kiggede 
alligevel  ind  til  hende.  Vi  holdt  hendes  blomsterbede  og 
plæne  fri  for  ukrudt,  slog  græs  og  klippede  buskene 
omkring  huset. 

»Jeg  ved  ikke,  hvad  vi  skulle  have  gjort  uden  jeres 
hjælp  her  i  sommer,«  sagde  hr.  Rasmussen  en  eftermid- 
dag, da  vi  skulle  til  at  gå  hjem.  Han  var  humpet  ud  i 
haven  og  havde  sat  sig  i  en  havestol.  »Da  jeg  var  blevet 
opereret  sagde  jeg  til  min  kone,  at  vi  skulle  lade  have 
være  have  i  år.«  Han  rystede  på  hovedet  og  smilede. 
»Men  det  ville  hun  ikke  høre  tale  om.« 

»Normalt  er  vi  ikke  vilde  med  havearbejde  og 
den  slags,«  indrømmede  Brian.  »Men  det  her  er  lige 
som  at  arbejde  for  vores  bedstemor.« 

Da  vi  havde  spist  aftensmad  den  aften,  sagde 
mor:  »Der  er  kommet  brev  fra  bedstemor  i  dag.« 

»Hvad  skriver  hun?«  spurgte  jeg  spændt. 

»Hvordan  går  det  med  hendes  have?«  ville 
Brian  vide. 

»Hvis  nogen  vil  følge  efter  mig, 
skal  han  fornægte  sig  selv  og 
daglig  tage  sit  kors  op  og  følge 
mig«  (Luk  9:23). 

Da  Frelseren  lærte  sine  discip- 
le, hvordan  de  skulle  bede, 
medtog  han  denne  bøn: 
»Giv  os  i  dag  vort  daglige  brød« 
(Matt  6:11).  Med  denne  bøn  min- 
dede Jesus  Kristus  os  om  vores 
daglige  afhængighed  af  vor  him- 
melske Fader  for  alle  jordens  goder, 
som  blev  »skabt  til  menneskers  nytte 
og  brug,  både  til  at  fryde  øjet  og 
glæde  hjertet. 

Ja,  til  føde  og  klæder,  til  smag  og 
lugt,  til  at  styrke  legemet  og  til  at 
vederkvæge  sjælen«  (L&P  59:18- 
19). 


Ligesom  fysisk  næring  er  åndelig 
næring  en  gave,  der  kommer  fra 
Gud.  Herren  forklarede: 

»Jeg  er  livets  brød.  Den,  der  kom- 
mer til  mig,  skal  ikke  sulte,  og  den, 
der  tror  på  mig,  skal  aldrig  tørste« 
(Joh  6:35). 

Når  vi  følger  Frelseren,  må  vi  er- 
kende, at  både  vores  kroppe  og 
vores  ånder  næres  af  vor  himmelske 
Faders  goder  -  og  at  begge  kræver 
daglig  opmærksomhed  og  pleje. 

VORES  ÅNDER  KRÆVER  DAGLIG, 
OMHYGGELIG  NÆRING 

En  ung  kvinde,  som  fik  en  alvorlig 
sygdom,  lærte  en  hel  del  om  kost  og 
ernæring,  da  hun  fulgte  sin  læges 
forskrifter  under  den  medicinske  be- 
handling, som  varede  et  helt  år.  Hun 
holdt  omhyggeligt  øje  med,  hvad 
hun  spiste,  og  sagde  spøgefuldt  til 
sine  venner,  at  hun  aldrig  havde 
troet,  at  hun  skulle  blive  så  optaget 
af  madforskningen.  Men  mens  hun 
kæmpede  med  sin  sygdom,  erfarede 
hun,  at  studium  af  skriften,  re- 
gelmæssige tempelbesøg  og  daglig 
bøn  hjalp  hende  lige  så  meget, 
som  det,  der  nærede  hendes  krop. 
Hun  fandt  især  trøst  i  Kirkens 

salmer. 
Skønt 


hun    altid     havde 

studeret  skriften  og  bedt,  kom 

hun  nu  til  at  værdsætte  denne 

daglige   åndelige  næring  på  en 

ny   måde.    »Jeg   trængte   lige   så 

meget  til  min  morgenbøn,  som  til 

mine  grønne,  friske  grøntsager,« 
sagde  hun.  Ved  at  søge  åndelig 
næring  hver  dag  blev  hun  i  stand  til 
at  føle  Frelserens  styrkende  nærhed  i 
sit  liv. 

NÅR  VI  NÆRER  VORES  ÅND, 
ØGES  VORES  STYRKE 

Ligesom  pleje  af  vores  krop  øger 
vores  fysiske  velvære,  vil  pleje  af 
vores  ånd  øge  vores  åndelige  evner, 
styrke  os  i  prøvelser  og  sætte  os 
bedre  i  stand  til  at  følge  Frelseren  og 
udføre  vores  livsopgave.  Almas 
glædelige  gensyn  med  Mosiahs  søn- 
ner illustrerer  denne  sandhed:  »De 
havde  ransaget  skrifterne  med  flid 
for  at  kunne  få  kundskab  om  Guds 
ord. 

Men  det  var  ikke  alt;  de  havde 
hengivet  sig  til  megen  bøn  og  faste, 
og  derfor  havde  de  profetiens  og 
åbenbarelsens  ånd,  og  når  de  lærte 
fra  sig,  lærte  de  med  magt  og  myn- 
dighed fra  Gud«  (Alma  17:2-3). 

Ligesom  Mosiahs  sønner  vil  vi  få 
den  åndelige  styrke  til  at  bære  vores 
byrder  og  følge  Frelseren,  når  vi 
tager  imod  hans  invitation:  »Kom  til 
mig,  da  skal  I  nyde  frugten  af  li- 
vets træ;  ja,  1  skal  frit  spise  og  drik- 
ke af  livets  brød  og  vand«  (Alma 
5:34).  □ 

•  Hvorfor  er  det  så  vigtigt  at  nære  og 
styrke  både  ånd  og  krop  hver  dag? 

•  Hvilke  resultater  kan  man  forvente 
at  opnå  ved  den  daglige  pleje? 


Ældste 
Henry  B.Eyring 


Formet    af    »stærke    påvirkninger 


« 


Gerald  N.  Lund 


I  ethvert  menneskes   liv   er 
der  begivenheder  -  hvoraf  « 

nogle  kan  synes  ordinære 
—  som  senere  viser  sig  at  have 
overordentlig     stor     betydning. 
Sådan  har  det  også  været  for  æld- 
ste Henry  Bennion  Eyring,  der  blev 
opretholdt  som  det  seneste  medlem  af  De 
Tolv  Apostles  Kvorum.  Ældste  Eyrings  kald  til  apostel 
var  kulminationen  på  mange  »stærke  påvirkninger«,  som 
han  kalder  dem. 

Det  første  og  bestemt  en  af  de  mest  betydningsfulde 
af  disse  påvirkninger  var  hans  barndomshjem.  Henry  B. 
Eyring,  eller  »Hal«  som  han  kaldes  af  familie  og  venner, 
blev  født  den  31.  maj  1933,  som  den  anden  af  Henry 
Eyring  og  Mildred  Bennion  Eyrings  tre  sønner.  Da  Hal 
blev  født,  var  hans  far  professor  i  kemi  ved  Princeton 
University  i  New  Jersey. 

Da  familien  Eyring  boede  i  det  østlige  USA,  var  de 
langt  fra  Kirkens  befolkningsmæssige  centrum.  Deres 
lille  gren  mødtes  på  et  hotelværelse.  Da  anden  verdens- 
krig brød  ud  og  benzinrationeringen  satte  en  stopper  for 
længere  køreture,  blev  familien  Eyrings  hjem  mødested 
for  de  hellige  i  Princeton.  Spisebordet  tjente  dels  som 
talerstol  og  dels  som  nadverbord.  Hans  mor  var  ofte 
både  dirigent  og  pianist.  Hun  slog  takten  med  foden, 
mens  hun  spillede,  så  folk  kunne  følge  med.  Erindringen 
kalder  et  smil  frem  på  ældste  Eyrings  ansigt.  Han  husker 
også,  at  han  og  hans  brødre,  Harden  R.  og  Edward  ML, 


udgjorde  hele  Det  Aronske 
Præstedømme,  og  de  var  sam- 
tidig de  eneste  unge  i  grenen 
under  hele  hans  opvækst. 
Faderen  Henry  Eyring  blev  en 
anset  forsker,  der  efterhånden 
modtog  adskillige  æresdoktorgrader 
og  vandt  stort  set  alle  kemipriser  af  betyd- 
ning, bortset  fra  Nobelprisen.  »Det  interessante  ved  far,« 
siger  ældste  Eyring  eftertænksomt,  »er  ikke  så  meget 
det,  han  gjorde,  som  det  han  var.  Han  var  en  jævn  mor- 
mondreng fra  Pima  i  Arizona,  en  dreng  med  stærk  tro. 
Hans  præstationer  ændrede  ham  ikke  ret  meget.« 

Hals  mor,  Mildred,  fra  Granger  i  Utah,  spillede  heller 
ikke  en  uvæsentlig  rolle  i  hans  liv.  På  et  tidspunkt,  hvor 
kun  få  kvinder  tog  en  videregående  uddannelse,  tog  hun 
eksamen  fra  University  of  Utah  og  blev  senere  leder  for 
gymnastikafdelingen  på  skolen.  Hun  var  på  orlov  fra 
universitetet  og  var  ved  at  tage  en  doktorgrad  ved 
University  of  Wisconsin,  da  hun  traf  Henry  Eyring  og 
siden  giftede  sig  med  ham.  Ældste  Eyring  udtrykker  føl- 
gende hyldest:  »Hun  kunne  være  blevet  hvad  som  helst, 
hun  havde  lyst  til,  men  i  stedet  valgte  hun  at  blive  vores 
mor. « 

Til  højre:  Et  nyt  portræt  af  ældste  Henry  B.  Eyring  fra 
De  Tolv  Apostles  Kvorum.  Herover,  fra  venstre:  Far, 
Henry;  brødrene  Ted  og  Harden;  den  lille  Hal;  og  mor 
Mildred  Bennion  Eyring. 


§ 

»FIND  NOGET,  DU  HOLDER  AF« 

På  grund  af  sin  store  kærlighed  til  naturvidenskaberne 
opfordrede  Henry  Eyring  alle  sine  sønner  til  at  studere 
fysik,  så  de  senere  kunne  gøre  karriere  inden  for  den 
naturvidenskabelige  forskning.  Det  var,  mens  Hal  stu- 
derede fysik  ved  University  of  Utah,  at  en  samtale  med 
faderen  blev  en  af  de  stærke  påvirkninger  i  hans  liv.  Han 
havde  bedt  sin  far  om  hjælp  med  et  indviklet  matema- 
tisk problem.  »Min  far  stod  ved  den  store  tavle,  som  vi 
havde  nede  i  kælderen,«  mindes  ældste  Eyring.  »Plud- 
selig stoppede  han  op.  'Hal,'  sagde  han,  'vi  gennemgik  et 
lignende  problem  for  en  uge  siden.  Det  ser  ikke  ud  til,  at 
du  forstår  det  bedre  nu,  end  du  gjorde  dengang.  Har  du 
slet  ikke  arbejdet  med  det?'« 

En  smule  ærgerlig  måtte  Hal  indrømme,  at  det  havde 
han  ikke.  »Du  forstår  det  vist  ikke,«  fortsatte  hans  far. 
»Når  du  går  på  gaden,  når  du  er  i  bad,  eller  når  du  ikke 
har  andet  at  tænke  på,  er  det  så  ikke  det  her,  du  tænker 
pa:« 

»Da  jeg  svarede  nej,«  sagde  ældste  Eyring,  »stoppede 
min  far  op.  Det  var  et  gribende  og  betydningsfuldt  øje- 
blik, for  jeg  vidste,  hvor  meget  han  elskede  mig  og  hvor 
inderligt  han  ønskede,  at  jeg  skulle  blive  videnskabs- 
mand. Så  sagde  han:  'Hal,  jeg  tror,  at  du  må  opgive 
fysikken.  Find  noget,  du  holder  så  meget  af,  at  når  du 
ikke  har  andet  at  tænke  på,  så  er  det  det,  du  tænker  på.'« 

Det  råd  gjorde  et  dybt  indtryk  på  den  unge  Hal.  Han 
gjorde  sit  fysikstudium  færdig  og  tog  eksamen  kort  efter, 
at  Koreakrigen  sluttede.  Under  krigen  var  antallet  af  mis- 
sionærer, som  blev  kaldet  fra  wardene,  blevet  indskræn- 
ket meget.  Desuden  havde  Hal,  da  han  tog  sin  eksamen, 
allerede  forpligtet  sig  til  en  officersbestalling  i  det  ame- 
rikanske flyvevåben.  Så  han  trådte  ind  i  militæret  uden 
at  have  fuldført  en  fuldtidsmission.  Men  i  en  velsignelse, 
som  Hal  fik  fra  sin  biskop  inden  afrejsen,  blev  han  lovet, 
at  hans  militærtjeneste  ville  være  hans  mission. 

Velsignelsen  skulle  vise  sig  at  være  profetisk,  for 
skønt  Hal  blot  skulle  have  været  på  midlertidig  rekrut- 


skole i  Sandia  National  Laboratories  nær  Albuquerque  i 
New  Mexico,  endte  det  med  at  han  kom  til  at  blive  der 
hele  sin  to-årige  tjenesteperiode.  To  uger  efter  sin 
ankomst  blev  han  kaldet  til  distriktsmissionær  i  missio- 
nen i  det  vestlige  USA.  Han  tjente  næsten  præcis  to  år  i 
den  kaldelse. 

Da  militærtjenesten  var  overstået,  var  Henry  Eyring 
fast  besluttet  på  at  fuldføre  sin  uddannelse,  men  ikke  i 
fysik.  Han  begyndte  på  Harvard  Graduate  School  of 
Business  i  Cambridge  i  Massachusetts,  hvor  han  tog  en 
magistergrad  i  erhvervsledelse.  Da  han  havde  taget  sin 
eksamen,  skulle  faderens  råd  vise  sig  at  blive  et  sprin- 
gende punkt.  Mens  han  overvejede,  hvilken  form  for 
virksomhed  han  skulle  træde  ind  i,  indså  han,  at  der 
ikke  var  noget  forretningsområde,  som  virkelig  tiltrak 
ham.  Han  fik  øjnene  op  for,  at  det  var  at  undervise  i  for- 
retningsledelse  -  at  hjælpe  andre  til  at  forstå,  hvordan 
man  påtager  sig  en  indviklet  opgave  og  arbejder  med 
den  -  som  han  virkelig  holdt  af.  Han  fortsatte  på  Har- 
vard og  tog  en  doktorgrad  i  erhvervsledelse.  Allerede  in- 
den han  havde  gjort  sin  disputats  færdig,  var  han  blevet 
antaget  som  assisterende  professor  ved  Stanford 
Graduate  School  of  Business  i  Palo  Alto  i  Californien. 

Beslutningen  om  at  fortsætte  sine  studier  ved 
Harvard  viste  sig  at  få  betydning  af  en  anden  årsag  også. 
Det  betød,  at  han  stadig  var  i  Boston  i  sommeren  1961, 
da  Kathleen  Johnson,  datter  af  J.  Cyril  og  LaPrele 
Lindsay  Johnson,  fra  Palo  Alto  i  Californien  kom  til 
Boston  for  at  gå  på  sommerskole.  Hal,  som  var  rådgiver  i 
distriktspræsidentskabet  i  Boston  på  det  tidspunkt, 
havde  fået  til  opgave  at  præsidere  ved  et  morgenmøde 
for  unge  voksne. 

Efter  mødet  fik  han  øje  på  en  ung  kvinde,  som  kom 
ud  mellem  træerne.  Han  blev  ikke  alene  slået  af  hendes 
skønhed,  men  han  kom  også  i  tanker  om  præsident 
David  O.  McKays  ord:  »Hvis  du  træffer  en  pige,  i  hvis 
nærhed  du  får  et  ønske  ...  om  at  yde  dit  bedste  ...  så  er 
sådan  en  ung  kvinde  værdig  til  din  kærlighed«  (Gospel 
Ideals,   Salt  Lake  City:   Improvement  Era,    1953,   side 

Henry  Eyring  med  sin  hustru,  Kathleen,  ved  deres 
bryllupsreception. 

459).  »Det  var  nøjagtig,  hvad  jeg  følte,  da  jeg  fik  øje  på 
Kathleen,«  siger  ældste  Eyring. 

Hal  og  Kathleen  blev  præsenteret  for  hinanden  i 
kirken  den  følgende  søndag.  »Jeg  vidste,  at  Hal  var  no- 
get særligt,«  mindes  Kathleen.  »Han  tænkte  dybt  over 
vigtige  emner.« 

Deres  forhold  fortsatte  resten  af  sommeren  og  fortsat- 
te via  brev  og  telefon,  da  Kathleen  rejste  tilbage  til 
Californien.  De  blev  viet  af  ældste  Spencer  W.  Kimball  i 
templet  i  Logan  i  juli  1962. 

»DET  ER  MIN  SKOLE« 


Kathy  viste  sig  at  være  mere  end  blot  en  god  hustru  og 
mor.  Hun  blev  endnu  en  af  de  stærke  påvirkninger  i 
Henry  B.  Eyrings  liv.  Det  bedste  eksempel  på  det  fandt 
sted,  da  Hal  havde  undervist  på  Stanford  i  omkring  ni 
år.  Det  var  en  berigende  tid  i  deres  liv.  Han  havde  fået 
ret  frie  hænder  til  at  planlægge  de  klasser,  han  under- 
viste i  på  Stanford.  Han  vendte  tilbage  til  Boston  et 
enkelt  år  for  at  virke  som  medlem  af  lærerstaben  ved 
Massachusetts  Institute  of  Technology.  Han  arbejdede 
på  daværende  tidspunkt  også  i  forretningsverdenen  som 
direktør  i  Finnigan  Instrument  Corporation  og  var  med 
til  at  grundlægge  og  lede  System  Industries  Incorpora- 
ted,  som  fremstiller  computere.  I  Kirken  underviste  han 
i  morgenseminar,  tjente  en  periode  i  biskoprådet  i  sit 
ward  og  blev  senere  kaldet  som  biskop  for  Stanford 
Første  Ward,  et  studenterward. 


Men  alt  det  skulle  snart  ændre  sig.  »En  aften,« 
fortæller  ældste  Eyring,  »puffede  Kathy  til  mig  og 
spurgte:  'Er  du  sikker  på,  at  du  gør  det  rigtige  med  dit 
liv?'«  Han  tøver  et  øjeblik  og  forklarer  så:  »Jeg  var  over- 
rasket. Tænk  på  min  situation.  Jeg  havde  en  stilling  ved 
Stanford.  Jeg  var  biskop  for  Stanford  Ward.  Vi  boede  lige 
ved  siden  af  hendes  forældre.  Jeg  elskede  mit  arbejde. 
Det  var  det  rene  paradis.  Og  så  stiller  hun  mig  det 
spørgsmål.« 

»Kunne  du  ikke  arbejde  for  Neal  Maxwell?«  fortsatte 
hun.  Ældste  Eyring  gør  atter  en  pause.  »Her  må  I  forstå 
en  ting.  Neal  A.  Maxwell  var  kommissær  for  Kirkens 
Uddannelses  System  på  det  tidspunkt.  Kathy  kendte 
ham  slet  ikke.  Og  det  gjorde  jeg  heller  ikke.« 

Når  man  spørger  Kathy  om  den  aften,  er  hun  ikke 
helt  sikker  på,  hvad  det  var,  der  fik  hende  til  at  stille  det 
spørgsmål.  »Vi  var  lykkelige  der,«  samtykker  hun.  »Men 
på  en  eller  anden  måde  følte  jeg,  at  der  var  vigtigere 
ting,  som  han  burde  beskæftige  sig  med.  Jeg  vidste,  at 
hans  undervisning  på  Stanford  var  fremragende,  men  jeg 
følte,  at  han  kunne  undervise  i  noget,  som  virkelig 
kunne  ændre  folks  liv.«  Hun  havde  hørt  om  Kirkens 
Uddannelses  System  (CES)  og  huskede,  at  Neal  A. 
Maxwell  var  kommissær  for  det.  Det  affødte  hendes 
spørgsmål. 

Det  var  nok.  Hal  besluttede,  at  han  ville  bede  om 
det.  Til  at  begynde  med  modtog  han  ikke  noget  svar, 
eller  det  følte  han  i  hvert  fald  ikke.  Men  ikke  så  længe 
efter  ringede  telefonen,  og  det  var  Maxwell,  der  på  en 
eller  anden  måde  havde  hørt  om  Hal  Eyring,  som  ville 
høre,  om  Hal  kunne  komme  til  Salt  Lake  City.  Han  tog 
af  sted. 

»Jeg  var  henne  hos  mine  forældre,«  husker  ældste 
Eyring,  »så  ældste  Maxwell  kom  derhen.  Det  første  han 
sagde  var:  'Hal,  jeg  vil  bede  dig  om  at  blive  rektor  for 
Ricks  College.'« 

Ældste  Eyring  smiler  ved  tanken.  »I  må  huske  på,  at 
jeg  voksede  op  ude  i  det  østlige  USA,  og  jeg  boede  på 
daværende  tidspunkt  i  Californien.  Så  jeg  må  indrømme, 

at  jeg  dengang  ikke  anede,  hvor  Ricks  College  lå.  Hvis 
man  havde  spurgte  mig,  om  det  var  en  to-årig  eller  fire- 
årig skole,  så  ville  jeg  ikke  have  kunnet  svare  på  det.« 

En  så  vigtig  kaldelse  kunne  man  ikke  bare  tage  let  på. 
Allerede  før  han  forlod  Salt  Lake  City  begyndte  han  at 
bede  angående  tilbuddet.  De  første  par  dage  fik  han  ikke 
noget  svar,  hvilket  bekymrede  ham.  »Og  så,«  siger  han, 
»skete  der  det,  at  mens  jeg  bad,  kom  følgende  tanke  ind 
i  mit  hoved:  'Det  er  min  skole.'«  Han  indså,  at  det  var 
det  svar,  han  havde  brug  for,  så  han  vendte  tilbage  til 
Californien,  hvor  han  og  Kathleen  beredte  sig  på  at  flyt- 
te fra  Stanford. 


Nedenfor:  I  en  yndlingsrolle  -  som  lærer.  Herover: 
Ældste  Eyring  læser  for  to  af  sine  børnebørn. 

Den  10.  december  1971  blev  Henry  B.  Eyring  indsat 
som  rektor  for  Ricks  College. 

Det  var  en  stor  omvæltning  at  komme  fra  en  af  lan- 
dets førende  universiteter  i  en  travl  storby  til  en  lille  pri- 
vatskole i  den  lille  landsby  Rexburg  i  Idaho.  Men  det  var 
en  dejlig  tid  for  familien  Eyring.  Det  gav  familien  mu- 
lighed for  at  knytte  sig  tættere  til  hinanden.  De  to  æld- 
ste sønner,  hvis  skole  lå  tæt  på  Ricks  College,  kom  hver 
dag  hen  på  faderens  kontor  for  at  spise  frokost  med  ham. 
Men  det  var  mere  end  det.  »På  Ricks  arbejdede  jeg  med 
en  lærerstab  og  et  personale,  som  lagde  deres  sjæl  i 
arbejdet.  Jeg  så  alle  disse  sunde,  unge  mennesker  med 
tro  og  intelligens,  som  var  så  åbne,  venlige  og  villige  til 
at  tjene  Herren,  og  det  gjorde  indtryk  på  mig.« 

»Vi  elskede  folk  i  Rexburg,«  siger  Kathy  om  den  tid. 
»De  var  vidunderlige,  trofaste  sidste  dages  hellige.  Og 
jeg  vidste,  at  Hal  beskæftigede  sig  med  det,  der  var  det 
rette  for  ham.« 

Selvom  han  var  skolens  rektor,  kunne  han  ikke  lade 
chancen  gå  fra  sig  til  at  gøre  det,  han  holder  mest  af: 
Han  underviste  i  institut  sammen  med  en  anden  lærer 
og  nåede  gennem  alle  fire  standardværker,  inden  han 
var  færdig.  Han  underviste  også  en  søndagsskoleklasse 
for  unge  voksne.  I  et  brev  til  Kirkens  tidsskrifter  fortalte 
en  ung  mand  for  nylig  om  sine  oplevelser  i  den  klasse. 
»Jeg  var  ude  på  et  skråplan  og  var  lidt  oprørsk,«  skrev 

han.  Så  begyndte  han  og  hans  venner  at  deltage  i 
bror  Eyrings  klasse.  Det  var  lige  den  påvirkning, 
han  havde  brug  for.  Han  tog  på  mission,  gif- 
tede sig  i  templet  og  har  været  aktiv  lige 
siden.  »Ældste  Eyring  er  sikkert  ikke 
^wte***  klar    over,    hvor    meget    han    har 

påvirket  mange  af  os,«  slutter  brevet.  »Det  er  den  stille, 
men  stærke  påvirkning,  som  en  stor  Kristi  discipel  øver.« 

»HVEM  KAN  JEG  HJÆLPE?« 

Eyrings,  som  på  det  tidspunkt  havde  fire  sønner  og  to 
døtre,  er  hurtige  til  at  give  hinanden  æren  for  den  ind- 
flydelse, som  de  har  øvet  på  hinandens  liv.  »Gennem 
årene,«  siger  ældste  Eyring  med  stor  overbevisning,  »har 
den  følelse,  som  jeg  oprindelig  havde,  da  jeg  så  Kathy, 
vist  sig  at  holde  stik.  Hun  har  altid  fået  mig  til  at  ønske 
at  yde  mit  bedste.« 

Søster  Eyring  siger  blidt  om  ham:  »Standhaftighed  er 
nok  et  af  de  adjektiver,  som  beskriver  ham  bedst.  Han  er 
en  vidunderlig  ægtemand  og  far,  meget  omsorgsfuld. 
Noget  af  det,  jeg  værdsætter  mest  hos  Hal,  er  hans  føl- 
somhed over  for  Ånden,  som  han  bringer  ind  i  vores 
hjem.« 

Ældste  Eyring  tillægger  det  sin  fars  eksempel:  »Min 
far  tilbragte  tid  sammen  med  os,  selv  når  han  var  tynget 
af  svære  og  krævende  ansvar,  fordi  han  elskede 
samværet.  Jeg  har  det  på  samme  måde.  Jeg  elsker  at  or- 
ganisere familiens  lørdagstj anser  eller  at  male  store 
billeder  med  vandfarve  til  familieaftenerne,«  siger  han 
med  en  kluklatter. 

Familien  Eyrings  fire  sønner  -  Henry,  Stuart, 
Matthew  og  John  -  er  alle  i  gang  med  karrierer  i  forret- 
ningsverdenen, og  de  tre  gifte  sønner  har  indtil  videre 
skænket  deres  forældre  syv  børnebørn. 

Familien  Eyrings  ældste  søn,  Henry,  fortæller  om  en 
oplevelse,  som  betyder  meget  for  ham.  »Jeg  var  på  mis- 
sion i  Japan,«  mindes  han.  »Jeg  rejste  ud  med  stor 
selvsikkerhed  og  høje  forventninger.«  Men  efter  ti 
måneder  havde  han  ikke  haft  en  eneste  dåb.  »Jeg  var 
virkelig  nedtrykt,«  fortsætter  Henry,  »meget  mismodig. 
Og  så  kom  der  et  meget  kort  brev  fra  min  far.«  Kort  for- 
talt gik  brevet  ud  på,  at  skønt  folk  i  Japan  afviste  ham, 
så  ville  Gud  aldrig  afvise  ham  -  og  at  Henrys  far  var 
meget  stolt  af  sin  søn. 


Dybt  bevæget  slutter  Henry:  »Det,  der  gjorde  det 
brev  så  vigtigt  for  mig,  var,  at  i  det  øjeblik  følte  jeg,  at 
det  var  lige  de  ord,  Gud  selv  ville  have  sagt,  som  far 
havde  skrevet  i  brevet.« 

Matthew  beskriver  sin  fars  indflydelse  på  denne 
måde:  »Noget,  som  vi  alle  mener  om  far,  er,  at  han  har 
evnen  til  at  få  os  til  at  føle  os  som  værdifulde  men- 
nesker. Han  giver  mig  altid  lyst  til  at  yde  mere.  Min  far 
har  fortalt  os,  at  der  er  to  ting,  som  han  beder  om  hver 
aften.  Den  første  er:  'Hvilke  velsignelser  nyder  jeg,  som 
jeg  ikke  selv  er  klar  over?'  Og  den  anden  er:  'Hvem  kan 
jeg  hjælpe.7'  Og,«  tilføjer  Matthew,  »far  siger,  at  han 
aldrig  har  oplevet  en  dag,  hvor  hans  bønner  ikke  er 
blevet  besvaret.« 

Elizabeth  og  Mary  Kathleen  er  de  to  yngste  børn  i 
familien  Eyring.  Elizabeth,  som  går  i  skole  i  Bountiful  i 
Utah,  siger,  at  det  er  hendes  opgave  at  hjælpe  sin  far 
med  at  få  checkkontoen  til  at  balancere.  Hun,  Mary 
Kathleen  og  deres  far  udarbejder  også  et  månedligt  fami- 
lie-nyhedsbrev, gennem  hvilket  familien  Eyring  holder 
kontakt  med  hinanden,  nu  hvor  familien  er  spredt  for 
alle  vinde.  »Far  skriver  det  ind,«  forklarer  Elizabeth,  »jeg 
er  redaktør,  og  Mary  Kathleen  er  billedredaktør.« 

Mary  Kathleen,  som  er  11,  opsummerer  med  få  ord, 
hvad  det  vil  sige  at  have  Henry  Eyring  som  far.  »Det  er 
sjovt,«  siger  hun.  Hun  og  hendes  far  maler  tit  med  vand- 
farver, og  de  bager  også  brød  til  familie  aften.  Vi  havde 
hørt  rygter  om,  at  ældste  Eyring  sommetider  står  for  mor- 
genmåltidet, så  vi  spurgte  familien,  om  han  stadig  gjorde 
det,  nu  hvor  han  har  så  travlt.  »Han  var  med  til  at  lave 
morgenmad  til  mig  i  morges,«  svarer  Mary  Kathleen. 

Som  rektor  for  Ricks  College  kom  Henry  Eyring  i 
kontakt  med  mange  generalautoriteter  og  andre  ledere  i 
Kirken.  Henry  blev  kaldet  som  regionalrepræsentant  og 
senere  som  medlem  af  Søndagsskolens  hovedbestyrelse. 
Efter  fem  år  på  Ricks  fik  han  en  henvendelse  fra  Jeffrey 
R.  Holland,  som  dengang  var  kommissær  for  Kirkens 
Uddannelses  System,  om  at  blive  ældste  Hollands 
vicekommissær. 


APRIL       1996 
31 


Tre  år  senere,  da  kommissær  Holland  blev  udnævnt 
til  præsident  for  Brigham  Young  University,  blev  Henry 
B.  Eyring  bedt  om  at  blive  den  nye  kommissær  for 
Kirkens  Uddannelses  System. 

Henry  Eyrings  virke  i  Kirkens  Uddannelses  System 
gav  ham  mulighed  for  at  få  udvidet  sin  kirkemæssige  ho- 
risont. »Jeg  rejste  ud  og  talte  med  seminarlærere,  som 
brugte  hele  deres  karriere  på  at  undervise  de  unge,  fordi 
de  elsker  dem,«  siger  han. 

»Jeg  besøgte  vores  kirkeejede  skoler  i  forskellige  egne 
af  verden  og  så  alle  disse  vidunderlige  børn,  og  jeg 
forstod,  at  Kirkens  fremtid  hviler  hos  dem.  Jeg  så  mænd 
og  kvinder  ligge  på  alle  fire  og  skrubbe  gulve  eller  arbej- 
de på  skolens  grund  i  bagende  sol  for  at  skabe  behagelige 
omgivelser  for  undervisningen.  Det  var  en  vidunderlig 
påmindelse  om,  at  Kirkens  styrke  ligger  i  medlemmernes 
enkle  tro  og  hengivenhed.« 

»ET  STØRRE  BEHOV  FOR  HERRENS  HJÆLP« 

Stanley  A.  Peterson,  den  nuværende  administrator  i 
Kirkens  Uddannelses  System  med  ansvar  for  religions- 
undervisning og  skoler,  blev  kaldet  til  at  virke  som  assi- 
sterende kommissær  samtidig  med,  at  ældste  Eyring  blev 
kaldet  som  vicekommissær.  »Jeg  har  arbejdet  nært  sam- 
men med  den  mand  i  18  år,«  siger  han,  »og  han  nærer  et 
stærkt  ønske  om  at  tjene  Herren  og  følge  Brødrene.« 

Ved  aprilkonferencen  1985  skete  der  endnu  en  uven- 
tet omvæltning  i  familien  Eyrings  liv.  Kommissær  Eyring 
blev  biskop  Eyring,  da  han  blev  opretholdt  som  første  - 
rådgiver  til  biskop  Robert  D.  Hales,  som  på  daværende 
tidspunkt  var  Kirkens  præsiderende  biskop.  Samarbejdet 
med  biskop  Hales  blev  endnu  en  stærk  påvirkning.  »Bi- 
s-kop Hales  var  en  vidunderlig  læremester  og  ven,«  siger 
ældste  Eyring.  »Han  har  haft  stor  indflydelse  på  mig.« 

I  september  1992  blev  biskop  Eyring  af  Det  Første 
Præsidentskab  atter  bedt  om  at  blive  kommissær  for 
Kirkens  Uddannelses  System,  en  stilling  som  havde  stået 


tom  i  flere  år.  En  måned  senere  blev  han  afløst  fra  Det 
Præsiderende  Biskopråd  og  opretholdt  som  medlem  af 
De  Halvfjerds  Første  Kvorum,  skønt  størstedelen  af  hans 
virke  stadig  skulle  ligge  i  arbejdet  som  kommissær.  Og 
hvad  betyder  hans  kaldelse  til  De  Tolvs  Kvorum  for  hans 
stilling  som  kommissær?  »En  tid,«  siger  han  med  et  smil, 
»vil  der  ikke  ske  nogen  ændringer  i  min  opgave  i  uddan- 
nelsessystemet, kun  i  min  tidsplan.« 

Som  medlem  af  De  Tolvs  Kvorum  i  en  tid,  hvor 
Kirken  har  over  ni  millioner  medlemmer  over  hele  ver- 
den i  mere  end  150  lande,  udtrykker  ældste  Eyring  dyb 
taknemlighed  for  de  stærke  påvirkninger,  han  har  fået 
gennem  tiden. 

»Herren  har  ladet  mig  se  Kirken  fra  samme 
synsvinkel  som  mange  af  vores  medlemmer,«  siger  han. 
»Jeg  er  ikke  vokset  op  i  et  stort  ward  eller  en  stav.  Mine 
første  oplevelser  med  Kirken  var  i  en  lille,  bitte  gren  i 
familiens  hjem.  Som  distriktsmissionær,  mens  jeg  var  i 
flyvevåbnet,  fik  jeg  mulighed  for  at  arbejde  i  india- 
nerreservaterne. Da  jeg  kom  til  Harvard,  var  det  også 
kun  et  distrikt.  Det  blev  ikke  en  stav,  før  lige  efter  at  jeg 
var  rejst.  Og  i  mit  virke  i  Kirkens  Uddannelses  System 
har  jeg  truffet  mennesker,  som  arbejder  hengivent  for 
Herren  og  hans  rige.  Jeg  kan  ikke  forstille  mig  nogen 
bedre  forberedelse  til  kaldelsen  som  apostel.« 

Og  nu  hvor  han  har  siddet  en  tid  i  sin  nye  kaldelse, 
hvad  mener  han  så  om  at  være  apostel?  Han  svarer 
uden  tøven:  »Jeg  føler  dagligt  et  større  og  større  behov 
for  Herrens  hjælp  i  mine  bestræbelser  på  at  tjene  i  dette 
hellige  kald.« 

Ja,  »stærke  påvirkninger«  har  sandelig  været  med  til 
at  forme  ældste  Henry  B.  Eyrings  liv.  I  sin  kaldelse  som 
medlem  af  Det  Tolv  Apostles  Kvorum  vil  han  nu  få  mu- 
lighed for  at  tjene  som  et  særligt  vidne  for  Herren  Jesus 
Kristus.  Og  da  der  ikke  findes  nogen  stærkere  påvirkn- 
ing end  den,  der  kommer  fra  Faderen  og  hans  Enbårne 
Søn,  vil  ældste  Eyring  være  med  til  at  bære  vidnesbyrd  i 
hele  verden.  □ 

Herover:  Et  nyt  portræt  af  familien 

Eyring.  Forreste  række  fra  venstre: 

Datteren  Mary  Kathleen,  ældste 

og  søster  Eyring  og  Elizabeth. 

Bageste  række  fra  venstre: 

Sønnerne  John,  Matthew, 

Stuart  og  Henry. 


Herover:  Henry  Eyring  med  sin  mor.  Nedenfor:  Ved 
indsættelsen  af  den  nye  præsident  for  Brigham  Young 
Universitys  afdeling  på  Hawaii.  Fra  venstre:  Ældste 
Neal  A.  Maxwell  fra  De  Tolv  Apostles  Kvorum;  ældste 
Eyring,  dengang  fra  De  Halvfjerds;  præsident  Howard 
W.  Hunter;  Eric  B.  Shumway,  den  nye  præsident  for  BYU 
-  Hawaii  og  Rex  E.  Lee,  som  dengang  var  præsident 
for  BYU. 


Marvin  K.  Gardner  og  Brian  K.  Kelly 

FOTO:  FORFATTERNE 


Om  vinteren  synes  den 
brune  jord  livløs  og 
død.  Sidste  års  tulipa- 
ners strålende  farver  er  falmet 
bort  i  erindringen,  og  næste  års 
blomster  er  et  spørgsmål  om  tro. 
Endnu  sover  løgene  stadig  i  den 
kolde  jord. 

Til  foråret  vil  den  varme  sol 
blidt  lokke  de  grønne  spirer  op  til 
overfladen.  Blomster  vil  atter 
bryde  frem.  Markerne  vil  myldre 
med  liv  og  farver. 

Forårsblomster  er  traditionelt 
symbol  på  fødsel,  liv  og  op- 
standelse. Ved  påsketid  er  de 
unge  sidste  dages  hellige  i  Haag 
omgivet  af  tulipaner,  påskeliljer 
og  krokus.  Blomsterne  er  en 
stærk  påmindelse  om,  at  livet 
ikke  ender  med  den  midlertidige 
adskillelse,  som  vi  kalder  for  dø- 
den -  og  at  alle  skal  leve  igen, 
takket  være  vor  Frelser  Jesu  Kristi 
herlige  opstandelse. 


VÆKST 


»Jeg  var  ude  som  hjemmelærer  og 
skulle  give  et  budskab,«  siger  Jos 
Rei jnders,  1 6,  nedenfor.  »Jeg  talte 
om  Jesus  Kristus,  opstandelsen  og 
livet  efter  døden.  Mens  jeg  gav 
budskabet,  følte  jeg,  at  det  var 
sandt.  Jeg  var  lige  ved  at  græde, 
fordi  jeg  følte  det  dybt  i  mit  hjerte.« 


»Til  tider  er  livet  ret  svært,«  siger 
Nel  Prins,  19,  herover,  sammen 
med  sine  brødre  Jan,  1 6,  og  Henk, 
1 7.  »Men  Herren  hjælper  mig. 
Jeg  drøfter  ofte  ting  med  ham  i 
tankerne.  Jeg  ved,  at  han  vil 
hjælpe  mig,  og  at  jeg  kan  stole 
på  ham.« 


»I  seminar  har  jeg  lært,  at 
beretningerne  fra  Bibelen  er 
sande,«  siger  Henk.  »Jeg  ved, 
hvad  Jesus  Kristus  har  gjort  for 
mig,  og  hvorfor  han  måtte  dø. 


Disse  unge  hollandske  hel- 
lige er  stolte  af  deres  land 
og  dets  skønhed.  Og  selv- 
om de  møder  mange  verdslige  udfor- 
dringer, genspejles  evangeliets  skøn- 
hed i  deres  ansigter. 


Hvad  hjælper  dem  til  at  være 
stærke? 

Deres  første  svar  er  som  regel 
seminar.  Andre  svar  omfatter,  bøn, 
skrifterne,  forældre  og  familie,  patri- 
arkalske  velsignelser,   APUP-aktivi- 


teter,  tjenesteprojekter,  ungdoms- 
konferencer, tempelture  (til  templet 
i  Tyskland)  samt  det  at  arbejde  med 
missionærerne.  Ifølge  Jan  Prins,  ne- 
denfor, holder  de  unge  sidste  dages 
hellige  sammen  og  støtter  hinanden. 

»Næsten  alle  eleverne  på  min 
skole  ryger,«  siger  Tanya 
Broekman,  16.  »Mange  af  dem 
foretager  sig  ikke  meget  godt  - 
og  så  vil  de  lokke  mig  til  at  gøre 
de  samme  ting.  Men  jeg  siger 
nej,  og  så  synes  de,  jeg  er  skør. 
Det  er  svært  for  dem  at  forstå, 
hvorfor  jeg  går  i  kirke  og  gør, 
som  jeg  gør.« 

»Jeg  er  det  eneste  medlem  af 
Kirken  på  min  skole,«  fortæller 
Jos  Reijnders,  og  det  gælder 
mange  andre  SDH  unge.  »Man 
er  udsat  for  at  stort  pres  til  at 
dyrke  sex  inden  ægteskabet, 
fordi  medierne  får  det  til  at  virke 
normalt.  Jeg  siger  bare  nej,  for 
jeg  vil  vente,  til  jeg  bliver  gift. 
Jeg  har  allerede  truffet  den 
beslutning.« 


Talita  van  der  Put,  17,  herover: 
»Jeg  holder  fast  ved  mine 
standarder,  og  mine  venner  ved, 
hvad  jeg  står  for.  Jeg  kan  godt 
more  mig  uden  at  drikke  eller 
tage  stoffer.« 


»Jeg  fik  et  vidnesbyrd  ved  at 
studere  skrifterne  dagligt  med 
min  far,«  siger  Robbert  Kat,  1 4, 
herover.  »Hver  morgen  læser  vi 
sammen  i  skrifterne  og  arbejder 
på  mit  seminarmateriale.« 

»Jeg  ved,  at  Herren  lever,  og  at 
han  altid  hjælper  mig,  når  jeg 
beder  om  hjælp,«  siger  Gaby 
Jansen,  1 6,  til  venstre.  »Jeg  tror, 
at  Herren  velsigner  mig  hver 
dag.« 

Martijn  Decker,  1 5:  »Når  mine 
venner  opfordrer  mig  til  at  gøre 
noget,  som  jeg  ved,  jeg  ikke 
burde  gøre,  siger  jeg:  'Jeg 
holder  mig  væk/  De  kan  gøre, 
som  de  vil,  men  jeg  vælger  selv, 
hvad  jeg  vil  gøre.« 


Der  er  ikke  mange,  der 
går  i  de  traditionelle 
træsko  i  Holland  i  vore 
dage,  bortset  fra  markarbejdere. 
Men  mange  vindmøller  -  både 
gamle  maleriske  møller  og  nye, 


Sådan  er  det  også  med  men- 
nesker. Når  de  helt  antager  evan- 
geliet og  overgiver  deres  liv  til 
Herren,  bliver  de  også  genvundet 
og  forandret  ved  hans  uendelige 
kraft,  barmhjertighed  og  nåde. 


moderne  møller  -  er  stadig  i  brug. 
Vindmøllerne  pumper  vandet 
væk  fra  det  land,  som  ligger  un- 
der havets  overflader,  kanaler  før- 
er vandet  ud  til  havet,  og  diger 
holder  havet  tilbage.  På  den 
måde  har  hollænderne  indvundet 
meget  land  fra  havet  -  og  omdan- 
net det  til  brugbar,  produktiv 
agerjord. 


»Jeg  ser  ofte  små  ting,  som  jeg 
betragter  som  mirakler,«  siger 
Jeannette  Kleijweg,  15,  til  højre. 
»For  eksempel  kender  jeg  en,  som 
i  mange  år  ikke  var  aktiv  i  Kirken. 
Men  pludselig  kom  han  tilbage  - 
han  lagde  sit  liv  helt  om  og  blev 
aktiv  igen.  Jeg  synes,  at  det  er  et 
mirakel  at  opleve  sådan  noget. 

»En  af  mine  veninder  blev  medlem 
af  Kirken  sidste  år,«  mindes  Tanya 
Broekman,  16,  til  højre.  »Jeg 
havde  taget  hende  med  i  kirke  og 
inviteret  hende  med  til  aktiviteter. 
Hun  blev  grebet  af  det  og  ville 
gerne  vide  mere,  og  til  sidst  blev 
hun  døbt.« 


Jeg  har  været  igennem  en  hel  del  i 
mit  liv,«  siger  Debbie  Reijnders,  1 8, 
nedenfor  midterst,  sammen  med 
medlemmer  af  sin  seminarklasse. 
»Og  jeg  har  lært  meget  af  mine 
erfaringer.  Når  jeg  beder,  hjælper 


min  himmelske  Fader  mig,  og  jeg 
ved,  at  skrifterne  er  sande.  Jeg  har 
et  vidnesbyrd  om  Jesus  Kristus,  og 
om  alt  det,  han  har  gjort  for  mig. 
Det  hjælper  mig  i  hverdagen  og  til 
at  være  tro  mod  evangeliet.« 

Tamara  Leatham  Bailey 

FOTO:  STEVE  BUNDERSON 


Har  du  nogensinde  haft  lyst  til  at  tjene  andre, 
men  følt  at  du  havde  for  travlt?  Livet  kan  være 
hektisk  med  kirkeaktiviteter,  foreninger,  lekti- 
er, pligter,  arbejde  og  venner.  Sommetider  kan  det  se  ud 
som  om,  der  slet  ikke  er  tid  til  at  tjene  andre.  Men  tje- 
neste behøver  ikke  altid  at  bestå  i  store  projekter.  Ofte 
kan  de  små  tjenestegerninger  have  den  største  betyd- 
ning. Du  kan  prøve  nogle  af  de  tjenesteprojekter,  som 
findes  på  listen  her.  De  fleste  af  dem  tager  mindre  end  et 
kvarter  at  udføre: 


Smil  til  en,  du  har  ikke  truffet  før. 
Læs  en  historie  for  din  lillesøster,  lillebror  eller  en 
nabo. 

Smil  og  sig  tak  til  en  butiksekspedient. 
Send  et  postkort  til  en  ven. 
Giv  en  eller  anden  en  oprigtig  kompliment. 
Indbyd  en  ny  til  en  aktivitet. 
Besøg  en  syg  ven. 

Red  seng  for  et  af  familiens  medlemmer. 
Giv  din  far  et  knus! 
Hils  på  en  ny  nabo. 

Tag  dig  af  en  eller  andens  grædende  barn,  så  vedkom- 
mende kan  nyde  nadvermødet. 
Send  et  kort  brev  til  en  missionær. 
Pas  dine  pligter  derhjemme  uden  at  mukke  og  uden 
at  skulle  mindes  om  det. 


Saml  papir  op  efter  et  møde  i  kirken. 
Husk  i  dine  bønner  en  eller  anden,  som  du  ved, 
trænger  til  en  velsignelse. 

Del  din  madpakke  med  en  eller  anden,  som  ikke  har 
ret  meget  at  spise. 

Lav  lektier  sammen  med  en,  som  har  brug  for  din 
hjælp. 

Rejs  dig  for  en,  som  ikke  har  noget  sted  at  sidde,  når 
du  kører  med  bus  eller  sidder  til  et  møde. 
Lyt  til  en,  som  har  trænger  til  at  tale  med  dig. 
Indbyd  en  ven,  som  ikke  er  medlem,  til  jeres  fami- 
lieaften. 

Vær  med  til  at  rydde  op  efter  en  GUF-aktivitet. 
Hold  døren  for  en  eller  anden. 

Brug  et  par  minutter  på  at  luge  i  en  eller  andens 
blomsterbed  -  helt  anonymt. 

Hjælp  din  lillebror  eller  lillesøster  med  at  reparere 
noget  legetøj,  som  er  gået  i  stykker. 
Stryg  en  skjorte,  som  din  far  eller  bror  kan  have  på  i 
kirke  på  søndag. 

Tag  et  barn  med  ud  at  se  på  solnedgangen. 
Tak  din  søndagsskolelærer  for  det  store  arbejde,  han 
udfører  for  jer. 

Læs  fra  skrifterne  hver  dag  i  et  kvarter  for  en  af  dine 
mindre  søskende,  som  ikke  selv  kan  læse. 
Bed  om  og  lyt  efter  tilskyndelser  fra  Helligånden,  som 
viser,  hvor  du  kan  tjene.  □ 

Kunstværk 


Amy  Jo  Jackson 

g    ^k  a  jeg  var  lille,  så  jeg  ikke  så  meget  til  min  far. 
m      m  Han  gik  i  skole  om  dagen  og  arbejdede  om  nat* 
■    «^    ten.  Det  sled  på  ham,  men  han  havde  sig  selv, 
mor  og  fire  børn  at  forsørge. 

Jeg  legede  altid  med  det  trælegetøj,  som  far  lavede  til 
os.  Når  han  havde  tid,  lavede  han  klodser,  trædyr  og 
puslespil.  Men  mit  yndlingslegetøj  var  en  lille  trækniv, 
som  far  havde  skåret  til  mig  af  et  lille  stykke  træ.  Det, 
der  optog  mig,  var  ikke  at  lege,  at  jeg  kæmpede  mod  en 
indbildt  fjende,  men  snarere  det,  at  far  selv  havde  lavet 
den  til  mig,  og  ingen  andre. 

Jeg  var  så  stolt  af  min  far.  Jeg  synes  ikke,  at  der 
fandtes  nogen  bedre  end  en,  der  kunne  forvandle  et  al- 
mindeligt stykke  træ  til  noget  så  smukt,  som  min 
lille  kniv.  Jeg  sad  bare  og  holdt  den  i  hånden, 
kiggede  på  den  og  tænkte  på  den  tid,  han 
havde  brugt  på  at  lave  den  til  mig. 

Mange  år  senere,  da  far  var  færdig  med 

skolen  og  havde  fået  et  godt  arbejde 

om  dagen,   kunne  jeg  være   mere 

sammen  med  ham,  men  værdien  af 

den  lille  kniv  mindskedes  ikke. 


En  dag  gik  jeg  udenfor.  Det  jeg  så  der,  fik  en  strøm  af 
minder  til  at  vælde  op  i  mig.  Far  sad  på  trappen  foran 
huset  med  sin  lommekniv  i  højre  hånd  og  i  venstre  hånd 
havde  han  et  stykke  træ,  som  langsomt  formede  sig  til 
en  lille  kniv.  Jeg  så  små  træspåner  flyve  til  alle  sider, 
mens  han  snittede  og  fløjtede  en  glad  melodi.  Han 
vendte  sig  mod  mig  og  smilede. 

Inden  jeg  vidste  af  det,  sad  jeg  ved  siden  af  far  med 
en  lommekniv  i  højre  hånd  og  et  stykke  træ  i  venstre. 
Dobbelt  så  mange  træspåner  fløj  til  alle  sider,  mens  far 
viste  mig,  hvordan  jeg  selv  kunne  snitte  en  lille  kniv. 
Min  var  ikke  lige  så  flot  som  hans,  men  den  var  ganske 
god.  Far  sad  ved  siden  af  mig,  og  det  var  det  eneste,  der 
betød  noget. 

Nu  og  da  så  jeg  op  på  ham  med  et  smil  og  sam- 
menlignede min  kniv  med  hans,  mens  han  snittede  i 
træet  og  fløjtede  sin  glade  melodi.  En  gang  opdagede 
han,  at  jeg  kiggede  på  ham,  så  sendte  han  mig  et  stort 
smil  og  blinkede.  Det  fik  mig  til  at  føle  mig 
rigtig  godt  tilpas,  for  han  blinkede  altid  til 
mig,   når  han  var  rigtig  glad.  Jeg  blinkede  £ 

tilbage.  □ 

Jeg  var  ikke  kørt  ned  af  familien  Claytons*  lange 
grusvej,  siden  jeg  var  gået  ud  af  skolen  næsten  20 
år  tidligere.  Kerri  Clayton  og  jeg  havde  været 
hjerteveninder  dengang.  Vi  havde  ikke  været  klar  over, 
at  vi  begge  var  i  byen  for  at  besøge  familie  i  påsken,  så 
nu  havde  vi  aftalt  at  mødes  hjemme  hos  Kerri. 

Mens  jeg  gik  op  til  døren,  tænkte  jeg  på  den  tunge 
byrde,  som  familien  Clayton  måtte  bære  i  øjeblikket. 
Kerri,  der  havde  tre  børn,  stod  midt  i  en  opslidende 
skilsmisse.  Hendes  far  havde  for  nylig  fået  et  slagtil- 
fælde, og  moderen  sled  hårdt  i  det  for  at  passe  sin  mand 
og  klare  familiens  økonomiske  forpligtelser. 

Det  er  alt  for  megen  sorg  for  én  familie,  tænkte  jeg, 
mens  jeg  ringede  på  døren. 

Kerri  åbnede  døren  og  omfavnede  mig.  Selvom  der 
var  gået  fem  år,  siden  vi  sidst  havde  set  hinanden,  be- 
mærkede jeg  straks,  hvor  hårdt  de  følelsesmæssige 
traumer  havde  taget  på  hende.  Hun  var  alt  for  tynd,  og 
jeg  fornemmede  en  vis  desperation  i  hendes  omfavnelse. 
I  modsætning  til  de  smilende  øjne,  som  hun  havde  på 
barndomsbilledet  på  væggen,  var  hendes  øjne  nu  fulde 
af  sorg. 

Kerris  mor  kom  ud  for  at  hilse  på  mig,  og  Kerri  kaldte 
på  sine  tre  smukke  børn,  to  piger  og  en  dreng.  Jeg  gen- 
kendte deres  fars  træk  i  alle  tre  ansigter  og  fornemmede, 
hvor  smertefuld  en  skilsmisse  er.  Jeg  spekulerede  på, 
hvordan  familien  skulle  klare  sig. 

Kerri  nævnte,  at  hendes  far  lå  i  soveværelset  ovenpå. 
Jeg  tilbød  at  gå  op  og  hilse  på  ham,  men  Kerri  sagde,  at 
han  selv  ville  komme  ned.  »Det  tager  ham  en  stykke  tid, 
så  lad  os  snakke  lidt  imens,«  sagde  hun. 

Vi  sad  over  for  hinanden  i  dagligstuen,  hvor  vi  havde 
leet  sammen  som  skolepiger.  Jeg  kunne  kun  lytte,  mens 
Kerri  fortalte  mig  om  sin  kamp  for  at  klare  økonomien 
og  fremtiden  alene.  Hun  havde  så  mange  spørgsmål,  og 
jeg  havde  ingen  svar. 

Efter  et  stykke  tid  hørte  jeg  en  puslen  på  trappen.  Jeg 
vendte  mig  og  så  Kerris  far  begynde  sin  vaklende  tur  ned 
ad  trappen.  Han  klamrede  sig  til  gelænderet  og  rykkede 
fødderne  langsomt  frem  på  hvert  trin.  Hans  kone  stod 


ved  siden  af  ham,  men  han  afviste  hendes  hjælp.  Da  han 
endelig  nåede  hen  til  mig  og  sagde  med  besvær:  »Det  er 
rart  at  se  dig,  Annette.« 

Da  hendes  forældre  var  gået  ud  i  køkkenet,  spurgte 
Kerri:  »Havde  du  nogensinde  forestillet  dig,  at  livet  ville 
være  så  hårdt?  Havde  du  nogensinde  troet,  at  du  skulle 
sidde  her  og  lytte  til  min  skrækkelige  skilsmissehistorie 
og  se  min  far  lide?  Hvorfor  sker  den  slags?« 

Under  den  stilhed,  som  fulgte,  kunne  jeg  høre  Kerris 
mor  tælle  ude  i  køkkenet,  mens  hun  trænede  sin  mands 
arme  og  ben.  Jeg  begyndte  at  græde,  da  jeg  kom  til  at 
tænke  på,  hvad  hun  måtte  føle,  mens  hun  plejede  ham. 

»Jeg  er  ked  af  det,«  sagde  Kerri.  »Her  kommer  du 
hjem  til  påske,  og  så  skal  du  høre  på  alt  det  her.« 

»Det  er  helt  i  orden,«  snøftede  jeg.  »Det  er  jo  det, 
man  har  venner  til.  Jeg  tænker  bare  på,  hvad  jeg  kan 
sige  for  at  hjælpe  dig  og  indgyde  dig  håb.« 

Netop  da  begyndte  Kerris  mor  at  synge.  Kerri  og  jeg 
tav  og  lyttede  til  hendes  himmelske  stemme,  som  lød  ud 
fra  køkkenet.  Salmen  passede  perfekt  til  den  påskeweek- 
end og  til  netop  det  øjeblik: 

Kristus  dødens  lænker  brød,  Halleluja!  Halleluja! 
og  stod  op  af  jordens  skød,  Halleluja!  Halleluja! 
mænd  og  engle  vidner  om,  Halleluja!  Halleluja! 
Jesus  ud  af  graven  kom,  Halleluja!  Halleluja! 
(Salmer  og  sange,  nr.  122). 

Mens  hun  sang  samtlige  vers  og  hendes  halleluja  gen- 
lød i  hele  huset,  tænkte  jeg  på  Kristi  lidelser,  hans  sejr 
over  døden  og  hans  opstandelse.  Jeg  følte,  at  lys  og  håb 
erstattede  dagens  mørke  og  fortvivlelse.  Jeg  vidste,  at 
denne  familie  var  elsket  og  beskyttet  af  den  kærligste  af 
alle  hyrder. 

»Du  er  ikke  alene,«  sagde  jeg  blidt  til  Kerri.  »Du  er  i 
vor  himmelske  Faders  hænder.  Og  det  er  din  far  også.« 

»Det  ved  jeg,«  sagde  Kerri.  Vores  tårer  fik  frit  løb, 
mens  vores  håb  steg  mod  himlen  på  salmens  vinger.  □ 

*Navnene  er  ændret 

Da  Kristus  fødtes  ind  i  denne  verden,  forkyndte 
engle:  »Fred  til  mennesker  med  Guds  velbe- 
hag« (Luk  2:14).  Men  i  de  2000  år,  der  er  gået 
siden  den  erklæring,  har  der  hersket  meget  lidt  fred  i 
verden.  Der  hersker  en  usikker  fred  mellem  visse  lande 
og  stor  uro  i  andre  lande.  Ligesom  Kristi  forsoning  har 
frelst  os  fra  både  fysisk  og  åndelig  død,  er  også  den  fred, 
som  Frelseren  taler  om,  både  fysisk  og  åndelig. 

Frelseren  henviste  til  åndelig  fred  i  Bjergprædikenen, 

da  han  gav  os  den  smukke  saligprisning  om  fred  og 

fredsstiftere.  Hele  hans  prædiken  er  en  plan,  som  vi  kan 

bruge  på  vores  personlige  vej  mod  fuld- 

kommenhed,  såvel  som  et  mønster 

over   de   mange    karaktertræk   og 

kvaliteter,  vi  skal  udvikle  under 


vores  evige  stræben  efter  at  opnå  den  fuldkommenhed 
og  fred,  som  Kristus  er  indbegrebet  af. 

Jeg  kan  lide  at  tænke  på  dengang,  hvor  den  prædiken 
oprindelig  blev  holdt.  For  mit  indre  øje  ser  jeg  et  fred- 
fyldt, smukt  landskab:  Jeg  forestiller  mig  en  forårsefter- 
middag.  Tusmørket  nærmer  sig,  ikke  en  vind  rører  sig. 
Hvide  lammeskyer  står  næsten  stille  på  den  klare,  blå 
himmel.  Og  nedenfor,  langs  Genezaret  Søs  bredder,  du- 
ver blide  bølger  mod  de  fortøjede  fiskerbåde.  En  skare 
mennesker  samles  på  en  skråning.  Ivrige  tilhørere  sidder 
i  græsset  eller  står  blandt  stenene  og  de  tidlige  forårs- 
blomster. Alle  er  stille  og  eftertænksomme,  mens  alle 
ansigter  er  rettet  opad  og  alle  øjne  ser  på  Herren,  og  alle 
ører  lytter,  mens  Frelseren  fortæller  dem,  hvad  de  skal 
gøre  for  at  opnå  fred. 

Blidt  siger  Kristus:  »Salige  er  de,  som  stifter  fred« 
(Matt  5:9).  En  anden  bibeloversætter  citerer  Frelseren 
på  følgende  måde:  »Lykkelige  er  de,  der  stifter  fred« 
(The  New  Testament  in  Modem  English,  oversat  af  J.  B. 
Phillips,  New  York:  Macmillan  Company,  1958,  side  9). 
Vi  fokuserer  på  det  stærke  verbum  stifter  fred.  For  at 
følge  Kristus  og  nedkalde  Himlens  velsignelser,  må  vi  ak- 
tivt stifte  fred  i  verden,  i  samfundet,  i  nabolaget  og  frem- 
for alt,  i  det  hjem,  som  vi  bor  i. 

I  tidernes  midte  forventede  mange,  at  Kristus  skulle 
tage  et  politisk  standpunkt  mod  romerne  og  tilbyde  det 
undertrykte  folk  fred.  Kristus  tilbød  fred,  men  det  var 
ikke  en  ydre  eller  politisk  fred.  Den  fred,  Kristus  talte 
om,  var  en  indre,  personlig  fred. 

Jeg  vil  gerne  fortælle  jer  om  en  begivenhed,  som 
fandt  sted  under  Vietnamkrigen.  Der  var  dem,  der 
mente,  at  USA  kæmpede  en  ædel  og  retfærdig  kamp. 
Men  den  offentlige  mening  var  ved  at  ændre  sig,  og 
mange  modstandere  krævede,  at  USA  skulle  trække  sig 
ud  af  Vietnam. 

Præsident  Harold  B.  Lee  var  præsident  for  Kirken  på 
det  tidspunkt.  Mens  han  deltog  i  en  områdekonference  i 
et  andet  land,  blev  han  interviewet  af  journalister  fra 
verdenspressen.  En  journalist  spurgte  præsident  Lee: 
»Hvad  er  Deres  kirkes  holdning  til  Vietnamkrigen?« 
Nogle  indså,  at  spørgsmålet  var  en  fælde.  Det  kunne 
ikke  besvares  uden  risiko  for  at  blive  misforstået  eller 
misfortolket.  Hvis  profeten  svarede:  »Vi  er  imod  krigen,« 
kunne  verdenspressen  siger:  »Besynderligt!  Et  religiøst 
overhoved,  som  er  imod  det  lands  politik,  som  han  ifølge 
sin  egen  kirkes  trosartikler  skal  støtte.« 

Hvis  præsident  Lee  på  den  anden  side  havde  svaret: 
»Vi  er  for  krigen,«  kunne  medierne  siger:  »Besynderligt! 
Et  religiøst  overhoved,  som  er  for  krig.«  Uanset  hvad 


han  svarede,  kunne  det  føre  til  misforståelser  både  inden 
for  og  uden  for  Kirken. 

Med  stor  inspiration  og  visdom  svarede  præsident 
Lee,  som  det  sømmer  sig  for  en  mand,  der  kender 
Frelseren:  »Sammen  med  hele  den  kristne  verden  afskyr 
vi  krig.  Men  Frelseren  sagde:  'I  skal  have  fred  i  mig.  I 
verden  har  I  trængsler'«  (Joh  16:33).  Præsident  Lee 
forklarede:  »Frelseren  talte  ikke  om  den  fred,  som  opnås 
mellem  nationer  gennem  militærmagt  eller  forhand- 
linger i  parlamenterne.  Han  talte  om  en  fred,  som  vi 
hver  især  kan  føle  i  vores  liv,  når  vi  efterlever  be- 
falingerne og  kommer  til  Kristus  med  sønderknust  hjerte 
og  angergiven  ånd«  (se  Ensign,  november  1982,  side  70). 

En  af  Frans  af  Assisis  berømte  bønner  siger,  at  vi  kan 
være  redskaber  i  Frelserens  hænder  til  at  give  andre  en 
indre  fred.  Det  er  betydningen  af  en  sand  »fredsstifter«. 

Bønnen  lyder: 

Herre,  gør  mig  til  et  redskab  for  din  fred. 

Hvor  der  er  had,  lad  mig  der  skabe  kærlighed. 

Hvor  der  er  krænkelse,  lad  mig  der  skabe  tilgivelse  ... 

Tro,  hvor  der  engang  var  tvivl. 

Håb,  hvor  der  er  fortvivlelse. 

hys,  hvor  der  er  mørke. 

Glæde  i  stedet  for  sorg. 

Hvis  man  vil  være  fredsstifter,  hjælper  det  at  vide, 
hvad  der  skaber  fred.  Paulus  siger,  at  det  er  Ånden:  »Ån- 
dens frugt  er  kærlighed,  glæde,  fred«  (Gal  5:22).  Hvor 
nært  vi  lever  på  Herren  vil  afgøre,  i  hvor  høj  grad  vi 
føler,  at  vi  kan  opnå  fred,  trøst  og  fornyet  styrke  i  vores 
liv.  Trods  alle  de  problemer,  som  hersker  i  verden  i  dag, 
kan  enhver  af  os  opnå  fred  i  hjertet  ved  at  følge 
Frelseren.  □ 

Forårsblomster  er  traditionelt  symbol  på 
fødsel,  liv  og  opstandelse.  Ved  påsketid  er 
de  unge  sidste  dages  hellige  i  Holland  omgivet 
af  tulipaner,  påskeliljer  og  krokus  -  det  er  en 
smuk  påmindelse  om  vor  Frelser  Jesu  Kristi 
herlige  opstandelse.  Se  »Vækst  i  Holland«, 
side  34. 

